Muat Naik Gambar Jutawan Terkenal, Netizen Terkejut Wajah Ayah Hairul Azreen Mirip Vincent Tan!

Sudah tentu ramai mengenali nama Hairul Azreen, seorang pelakon ‘Hero Malaya’ yang sering membintangi filem-filem aksi tempatan iaitu Paskal, Polis Evo 2 dan Wira.

Tidak dinafikan lagi, lakonan aksi oleh Hairul Azreen di layar perak sememangnya begitu hebat.

Namun pada masa yang sama kisah keluargannya turut mendapat perhatian peminatnya. Sejak kebelakangan ini, keluarga bahagia ini sering dilihat bersama orang kaya di Malaysia iaitu Tan Sri Vincent Tan.

Ramai yang tahu bahawa mereka telah mendapat jemputan menaiki kapal mewah dan jet peribadi yang mendapat tajaan percutian mewah daripada Tan Sri Vincent Tan.

Terbaru Hairul memuat naik beberapa keping gambar dan video yang memaparkan dia dan ibu ayahnya dijemput menghadiri jamuan makan bersama hartawan itu.

Momen manis itu, bukan sahaja membuatkan peminat teruja, namun paling mengejutkan bahawa wajah ayah Hairul dikatakan mirip pengasas Berjaya Corporation Berhad.

Dengan kapsyen ringkas Hairul memperkenalkan ayahnya dan Vincent Tan disertakan usia mereka.

“Saya kenalkan Tan Sri Vincent Tan & abah saya Idris Ali @eddyris”

Abah 71 tahun. Tan Sri 70 tahun. This year.”- Hairul Azreen

Netizen anggap macam kembar

Melihat gambar dan video yang dikongsikan di akaun media sosial pelakon aksi lasak itu, ramai pengguna sosial media memberi komen mengakui bahawa ayahnya dan jutawan berkenaan mempunyai wajah yang sama.

Bacaan lanjut:

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


“Susah Sangat Kita Jelah Kahwin, Bawa Pantun Je.” Dari Gurauan, Akhirnya Pasangan Ini Ke Jenjang Pelamin!

Jodoh itu rahsia Allah, tak siapa menduga bagaimana ia hadir dalam hidup kita kerana segala-galanya ditentukan oleh Dia Yang Maha Esa.

Seperti mana  perkongsian oleh seorang gadis yang tular di Twitter dan mendapat perhatian ribuan warganet.

Siapa sangka hanya dengan sekadar gurauan ajakan untuk berkahwin oleh suami di ruangan Direct Message (DM) di Instagram, mereka akhirnya mengikat tali pernikahan pada 10/10/2020, baru-baru ini.

Menurut wanita yang membahasakan dirinya Dinie, dia dan suami mengenali satu sama lain sejak belajar di Universiti Sains Malaysia (USM) tetapi tidak pernah bertegur sapa. Sehabisnya pengajian, suaminya mula memberanikan diri untuk menghantar DM di Instagram sebelum mengajaknya untuk berkahwin.

Rata-rata warganet yang membaca kisah pasangan ini tidak menyangkan perjalanan jodoh pasangan ini semudah ABC.

Begitu pun, Dinie mengakui permulaannya memang mudah tetapi mereka juga seperti pasangan lain yang menghadapi onak dan duri sepanjang perhubungan.

Series mula gini ja? Mudah benor haha.

Haha onak duri tu adat bercinta haha. Btw tahniah n selamat pengantin baru naa 👍

adat la kan, baru lebih manis lepas dapat harungi😉 terima kasih amir!

mula mcm ni, tapi banyak onak dan durindi tengah tengah😂


“Anak Copy Paste Perangai Mak Ayah.” Ibu Muda Ini Kongsi Cara Atasi Anak Degil

Anak adalah cerminan ibu bapa. Jika anak bersikap degil atau baran, ia dikatakan ada kaitan dengan sikap ibu bapa. Sesungguhnya peranan ibubapa dalam mendidik anak pada masa kini sangat mencabar. Bukan mudah menjaga anak yang tidak dengar kata dengan kata lain baran atau degil.

TIPS PALING MUDAH ATASI MASALAH ANAK BARAN & DEGIL.

Saya ada masalah, iman harris pada mulanya dia kuat memberontak. Tak boleh lambat sikit dia mesti marah. Saya ni mak muda, kadang bengkeng juga mana nak urus kerja lagi. So saya cepat istighfar banyak banyak.
.
Saya kadang rasa tak mampu nak jaga, tapi bila fikir Allah da bagi amanah, takkan saya nak abaikan. Jadi kita cari solution macam mana nak bagi anak tenang dan kita pun tenang.

Apa yang saya sedar IALAH, anak copy paste perangai mak ayah.

Macam saya ni cepat baran so terkena lah pada saya dapat anak baran kan. So saya put some effort untuk berubah sebab saya tak nak anak saya jadi baran macam saya.

1st thing, bila solat tu banyakkan istighfar minta Allah ampunkan dosa kita. Minta Allah permudahkan jalan kita.
.
Mohon kat Allah supaya anak kita ni jadi anak yang baik, soleh, tenang, sabar. Minta juga supaya hati kita tenang, sabar dan sentiasa buat baik.
.
Masa anak nak tidur tu : sambil urut kepala dia sebutkan benda benda baik kat dia. Bagi dia tahu dia baik.

Dimulai dengan nama dia dan kemudian positive things yang kita nak dia jadi.

Contoh :

Iman harris anak mommy yang baik.
Iman harris anak mommy yang sabar.
Iman harris anak mommy yang bijak.
Iman harris anak mommy yang soleh.

Baca ayat Allah ni dan tiup kat ubun ubun dia.

Baca Alfatihah 1x.
Baca surah alam nasyrah 1x.
Baca ayatul qursi 1x.

Niat dalam hati apa yang kita nak.

Elakkan merungut depan anak, elakkan bergaduh depan anak.

Elakkan cakap benda negetive kat anak, anak ni macam sponge dia serap semua yang dia tengok hari hari.

Anak anak yang mak ayah suka gaduh, end up nanti dia jadi keras kepala tak tentu hala.

Mak ngan ayah pun perlu tunjuk kasih sayang sesama sendiri, sebab mengikut kajian bapa yang mempamerkan ksih sayang kat keluarga dan isteri anak anaknya lebih bijak dan ber IQ tinggi.

Nak anak baik bijak pandai kita kena tunjuk yang baik baik dulu. Nak anak sabar kita kena banyak sabar dulu. Heherrrr

Goodluck for us !
Jom tag pasangan masing masing jom.


Sebelum Roti Expired, Baik Buat Roti Telur Cheese & 4 Menu Lain Untuk Anak Makan. Memang Sedap!

Kadangkala kepingan roti putih kita terbiar begitu sahaja hingga habis tarikh luputnya. Daripada dibiarkan membazir dan buang begitu sahaja ada baiknya kita cuba cipta resipi kreatif untuk anak-anak.

Lima resipi ringkas yang dikongsikan oleh Nisak Abu Hassan ini pasti sedap dan buat anak-anak teruja nak menjamahnya. Suami pun pasti suka. Jom cuba.

1. Karipap Roti Sedap dan Sempoi

Bahan-Bahan :
Roti gardenia (berapa keping korang nak)
Inti （resepi ni guna inti karipap)
Tepung jagung (kalo tak ada guna tepung gandum pun boleh)
Air

Caranya:

1. Untuk kulitnya, gelek roti sekeping demi sekeping untuk nipiskan. Trim bahagian tepinya.

2. Lepas tu sapukan bancuhan tepung jagung dengan air di sekeliling roti (tengok pic）, untuk tujuan gam.

2. Letak inti kat tengah roti. Kemudian cantumkan hujung ke hujung roti membentuk segitiga.

3. Tekan disekeliling guna garfu. Tujuannya nak tutup rapat.

4. Panaskan minyak dan goreng.

5. Daaaa. Inilah dia karipap roti anda yang dah siap.

Sumber： Canteq.blogspot

2. Roti Telur Cheese

Bahan-bahan :
Roti
Telur
Keju

Caranya:
1. Letakkan 2 keping keju diatas roti.

2. Kemudian letakkan sekeping lagi roti di atas keju tersebut seperti sandwich.

3. Salutkan roti tersebut dengan telur yang telah dipukul.

4. Panaskan minyak dan gorengkan.

3. Muffin Roti Butterscotch

Bahan-bahan:
12 – 16 keping roti gardenia butterscotch
3 biji telur
2 cawan susu segar
1 cawan tepung
1 sudu teh baking powder
1sudu teh esen vanilla
3 batang sosej
Cheese mozarella

Caranya:

1.Gelek roti hingga nipis dan tekap menggunakan tumbler plastik/cawan plastik untuk membentuk bulat.

2. Didihkan air dan rebus sosej dalam 5 minit dan potong berbentuk mancis.

3. Sapu acuan dengan marjerin/butter. Bentukkan roti macam kulit tart.

4. Masukkan sosej dan cheese.

5. Masukkan telur, tepung, baking powder, susu segar dan esen vanilla ke dalam mangkuk. Pukul menggunakan wisker hingga sebati. Tuang bancuhan telur ke dalam
roti.

6. Bakar pada suhu 180’C selama 15 – 20 minit.

Sumber： resepicikguani.blogspot.my

4. Garlic Bread

Bahan-bahan：
1 sudu butter
2 keping roti
Daun parsli kering (flakes)
1 biji bawang putih atau beli serbuk garlic

Caranya:

1. Ambil satu sudu butter, campurkan dengan pasliey dan serbuk bawang putih.

2. Bagi yang guna bawang putih, tumbuk sampai hancur dan gaulkan sekali.

3. Sapu pada roti dekat roti tu.

4. Bakar dalam periuk ajaib selama lima minit.

5. Jejari Roti

Bahan-bahan:
24 keping tepi roti (dari 6 keping roti)
1 biji telur
2 sudu besar susu segar
Sedikit garam
Gula halus secukupnya
Mentega / margerin untuk menggoreng

Caranya:
1. Masukkan telur, garam dan susu ke dalam mangkuk. Pukul telur biar sebati.

2. Panaskan 2 sudu besar mentega.

3. Celup roti ke dalam campuran telur tadi dan goreng sehingga perang.

4. Buat sampai habis. Kalau mentega kering, bolehlah ditambah untuk menggoreng roti yang seterusnya.

5. Bila dah siap, taburkan gula halus ke atas roti. Sedap dimakan semasa panas.

Sumber： ohgempak.com

Sumber: Nisak Abu Hasan


“Serupa Betul Muka Dengan Arwah Ayah. Copy Paste.” Siti Nordiana Tunai Umrah, Sambut Hari Lahir Anak Di Makkah!

Siti Nordiana antara selebriti yang menjejakkan kaki ke tanah suci Makkah bagi menunaikan ibadah umrah. Tidak keseorangan, pelantun lagu Ankara turut  ditemani anak lelakinya, Muhammad Rayyan Nakhaie, 13.

Perkongsian tersebut dimuatnaik menerusi laman Instagramnya miliknya.

Lebih istimewa lagi, Rayyan turut meraikan hari lahirnya yang ke 13 Tahun Di Kota Makkah itu.

“Happy birthday anakku yang soleh @rayyan_nakhaie2 .. MasyaAllah untung rayyan dapat sambut birthday kat madinah.

“Dekat dengan Rasulullah SAW ..Segala doa2 untuk rayyan mama doakan di raudhah malam ni ye 😍.Semoga Allah makbulkan doa2 mama 🤲

Sebagai ibu tiada yang lebih bermakna daripada mendoakan anaknya. Justeru, Siti Nordiana turut meminta semua sahabatnya menitipkan doa buat anak tunggalnya itu.

“Mohon juga doa sahabat2 semua untuk rayyan ye . Semoga doa2 yg baik berbalik semula kepada kita . Aamin 🤲

Namun, yang mencuri tumpuan warganet adalah wajah Rayyan yang dilihat saling tak tumpah dengan arwah ayahnya Faizal Yusuf.

Muka rayyan iras arwah ayahnya..
Sebiji muka arwah ayahnya
Mcm kakak adik plk nmpk
Anak lelaki memang rapat dgn ibu ..
Bnyak ganjaran pahala yg menanti jika berbakti sepanjang hayat kpd ibu..

Ada juga iras2 ckit muka arwah ayahnya,pelakon Faizal Yusof
Sbijik mcm arwah bapak dia… Hensem boy
Aww masyaAllah 😍❤ Beruntung Rayyan. Semoga Rayyan terus menjadi anak soleh penyejuk mata & hati mama. 🥰❤
❤slmt ulangtahun kelahiran Muhamad Tayyan Nakhaie….semoga segala yg baik2 saja buat Aayan dan family..Aamiinn.🎂🎂🎂🤲🤲🤲
Happy bufdayyy @rayyan_nakhaie2 😍 Semoga ayyan sentiasa dilindungi Allah, berjaya dunia akhirat, jd anak yg soleh kpd mama. Jaga mama ayyan sampai syurga♥♥♥

Siti Nordiana Sebelum ini pernah  mengerjakan umrah buat kali pertama pada Disember 2017 bersama anak dan bapanya.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Peti Sejuk Bau Hapak? Ini Cara Untuk Jadikannya Harum Semerbak Semula

Peti sejuk menyimpan banyak bahan makanan tidak kira sama ada yang kering ataupun tidak. Namun di tempat penyimpanan sejuk beku, pasti anda berdepan dengan masalah bau hapak terutamanya apabila terdapat bahan basah yang baru dibeli di pasar.

Ianya akan membuatkan kita sendiri rasa tidak selesa kerana peti sejuk adalah tempat untuk menyimpan makanan dan bau tersebut menimbulkan rasa was-was dan jijik untuk kita mengambil makanan tersebut.

Bagi sesiapa yang berdepan masalah itu, apa kata cuba petua mudah yang
dikongsi oleh Leha Yusof untuk menghilangkan bau busuk peti ais di kediaman masing-masing.

Hanya dengan menggunakan bahan sahaja, bau hapak dalam peti sejuk anda akan hilang.

1.Daun Pandan
Gunakan bahan mudah ini sebagai pewangi semula jadi. Ikat beberapa helai daun pandan dan letakkan sahaja dalam peti sejuk anda semalaman.

Bau kurang menyenangkan bukan sahaja akan hilang, peti ais anda juga akan berbau wangi.

2. Roti
Roti boleh digunakan sebagai penyerap bau yang kurang menyenangkan dalam peti sejuk. Letakkan sekeping dua roti di dalam peti sejuk dan biarkan roti itu hingga kering.

Bau yang kurang menyenangkan pasti akan beransur hilang.

3. Serbuk Penaik/Baking Soda
Tabur serbuk penaik atas dulang atau piring kecil dan masukkannya dalam peti sejuk. Kemudian tutup pintu sehingga bau busuk hilang.

Selepas itu masukkan semula barang dalam peti sejuk dan letakkan juga sekotak serbuk penaik di dalamnya. Buka sedikit penutup agar ia dapat menyerap segala bau yang kurang menyenangkan.

4. Cuka Putih
Masukkan cuka putih dalam bekas terbuka dan letakkan dalam peti sejuk. Ia akan menyerap segala bau yang kurang enak dalam peti sejuk.

Untuk mewangikan lagi, perahkan sebiji lemon ke dalam larutan cuka tersebut dan lap bahagian dalam peti sejuk dengan campuran kedua-dua bahan ini.

5. Oat
Siapa sangka oat juga boleh menyerap bauan yang tidak enak dalam peti sejuk. Masukkan sedikit oat dalam bekas dan letakkannya dalam peti sejuk.

Anda pasti akan mendapati peti sejuk anda kurang berbau selepas beberapa ketika.


Bila Wanita Terluka, Dia Jahit Sendiri Lukanya. Deep Tafsirannya & Untuk Tidak Jadi Begitu, Ni Tipsnya!

Kepayahan dan kesukaran yang ditanggung oleh insan bergelar wanita dalam menggalas tugas seorang isteri dan ibu, nyata bukan mudah.

Ada sisi bahagia dan tidak dinafikan penuh dengan cabaran dan terkadang menyebabkan hatinya terluka.

Ini sebagaimana apa yang cuba diterjemahkan oleh  Puan Najibah apabila melihat gambar ini.

Lama saya tenung gambar ni. Macam macam boleh kita tafsirkan. Seorang wanita yang terluka, dan menjahit sendiri lukanya. Ramai yang begini kan. Sekeliling kita. Cuma kadang tu kita tak perasan.

Banyak punca. Pengabaian daripada orang terhampir, penderaan, kesakitan kesakitan yang datang, struggle mengurus hidup, peranan, komitmen dan sebagainya.

Tadi pun ada terbaca kisah surirumah yang mengadu susahnya urus anak dan rumahtangga. Serabut semua ada. Itu ini serba tak kena, tak siap kerja. Sampai tertekan.

Jangan perlekeh. Jangan ‘ek eleh’ kan situasi ibu begini. Jika tiada sokongan, ia boleh membawa kepada tekanan emosi yang berpanjangan.

Silap silap boleh jadi macam wanita dalam gambar tadi. Sakit, tertekan, terluka. Lepas tu jahit sendiri lukanya. Sebab tak ada yang peduli. Huhu.

Saya faham sangat, surirumah memang penat. Oh wanita bekerja pun. Sama je kita ni kan. Lagi lagi ada anak kecil. Saya pernah laluinya. Anak tak boleh letak, asyik nangis, buat bisnes lagi. Huru hara hidup. Lagilah kan kalau surirumah yang memang duduk dalam rumah je. Tak ada keluar berjalan bercuti ke apa. Fuh.

Saya tak mahu ulas bab psikologi ke apa sebab tak mahir pun. Cuma hasil pengalaman, pembacaan dan perkongsian rakan rakan. Saya mahu kongsi 10 tips ini. Bagaimana nak tenang urus rumahtangga. Terpakai kepada surirumah mahupun wanita yang bekerja.

1. Kuatkan jiwa
Jiwa ini ibarat bateri, dia penentu untuk kita bergerak. Kalau bateri lemah, tak boleh nak buat apa. Bagaimana nak kuat jiwa?Ini sangat penting. Kuatkan hubungan kita dengan Allah. Lazimi solat awal waktu, baca al-Quran seeloknya di permulaan hari dan zikir. Ia beri tenaga luarbiasa kepada kita. Biiznillah. Jika tak jaga perkara ini, mudah serabut. Ini basic, jika mampu bangun malam qiamullail semua tu masyaallah lagi power. Jadikan rutin, satu kemestian.

Effect nya jaga amalan begini, hati tenang dan rasa banyak masa. Subhanallah amazing.

2. Kuatkan fizikal
Bersenam sekejap di awal pagi. Janji keluarkan peluh dan regangkan badan. Dalam rumah pun boleh. Banyak cara, buka Youtube search sahaja. Kita rasa lebih sihat dan gembira.

3. Jaga kesihatan mental
Buat apa yang kita suka dan rasa best. Saya panggil terapi. Macam saya, pagi pagi sebelum mula buat kerja, saya siram pokok bunga dan sayur sayuran yang di tanam. Lepas tu latih diri setiap hari untuk baca apa apa bahan yang positif dan cakap yang baik baik je. Bacaan yang sedih, drama, gosip semua tu berbaloi untuk kita tinggalkan.

4. Bab memasak dan makan
Ibu wajib makan dulu. Bagi tenaga kepada diri. Roti ke yang mudah dan secawan kopi atau coklat panas di permulaan hari. Untuk tenaga. Sayangi diri dulu, baru boleh sayang orang lain.

Dan masakan untuk keluarga mudah dan ringkas sahaja. Asalkan berkhasiat. Jangan susahkan diri nak masak bagai bagai sangat. Kalau tak sempat sangat, boleh beli dan banyak juga servis penghantaran makanan sekarang. Bolehlah daripada kelaparan tak makan kan.

5. Pengurusan bahan dapur
Tetapkan satu hari buat kitchen setting day. Siapkan bawang, cili kisar semua masuk peti sejuk. Protein ayam ikan daging semua tu basuh siap pek kan portion sekali masak. Sayur guna ulam ulam sahaja. Cepat dan berkhasiat. Ada setting begini, boleh memasak bawah setengah jam.

6. Pengurusan rumah
Mengemas memang penat. Kena pulak anak kecil memang sepah sana sini. Jadi letakkan timing dan setting jadual. Mengemas waktu tertentu sahaja. Macam saya, pagi dan petang. Antara dua waktu tu, apa pun berlaku. Pejam mata. Ini termasuk pengurusan kain baju.

7. Pengurusan anak
Anak kita tak sama. Jangan stress anak orang lain tidur elok lama, anak kita payah tidur. Rileks rileks je. Bila kita buat perkara nombor 1-6, kita ada masa untuk fokus nombor 7 iaitu wujudkan masa untuk anak. Main dengan dia. Bila kita beri masa yang berkualiti untuk mereka, anak lebih mudah diurus. Saya selalu pegang, anak akan membesar, fasa meragam susah semua tu tak lama.

8. Bantuan
Ini sangat penting. Belajar minta bantuan pasangan. Jangan terlalu mahu buat semua. Jika mampu ambil pembantu yang datang kemas rumah secara harian, elok sangat. Atau pun beli gajet yang memudahkan kerja dapur. Contoh periuk Cuckoo, Noxxa semua tu. Campak campak, setting, tunggu masak je.

9. Mindset dan rehatlah
Pegang satu perkara ini. Kita tak perlu jadi sempurna. Bahagia jauh lebih penting. Turunkan expectation yang terlalu tinggi nak jadi tip top serba serbi. Iya, sementara anak masih kecil ini. Wujudkan masa untuk rehat. Tinggalkan sekejap kerja surirumah yang memang takkan pernah habis.

10. Nikmati dan bina pengalaman
Anak seorang berbeza dengan anak dua, tiga, empat, lima, enam dan seterusnya. Masa akan mematangkan dan memahirkan kita urus perasaan dan peranan. Lalui sahaja dengan kesedaran bahawa momen ini adalah pengalaman. Dan syukuri semuanya.

Kunci utamanya ialah pengurusan, mindset dan mohon kepada Allah yang menguatkan segala. Insyaallah, dengan cara begini kita ada masa urus rumahtangga di mana ia sumber pahala berterusan tu, ada masa rehat, ada masa didik anak, ada masa cari ilmu, ada masa buat hobi kegemaran etc .

Ibu ibu
Tenanglah ya
Dan berbahagialah.

Jika ada ayah ayah baca status ini. Sama sama ya saling menjaga pasangan dan rumahtangga. Sama sama nak tenang, sihat, bahagia dan mahukan rahmat Allah turun memayungi keluarga kita.

Lain padang lain belalang.
Lain orang lain pandangan.
Sekadar berkongsi. Moga ada manfaatnya.

Najibah Mustaffa
Surirumah dan Usahawan sepenuh masa sejak 2014.


“Bila Yang Merangkak Masuk ‘Frame’..” – Pemandu Treler Berhenti Tepi Jalan Jumpa Anak Undang Sebak!

Apapun kerja di dunia ini, selagi memberi rezeki yang halal dan berkat untuk keluarga pun dah mencukupi tanpa perlu memilih.

Baru-baru ini, tular satu video di mana sebuah keluarga sanggup menunggu ketua keluarga mereka yang merupakan pemandu lori treler di atas jejantas untuk berjumpa walaupun hanya seketika.

Paling menyayat hati dalam video tersebut apabila anak-anak berlari ke ayah mereka kemudian memeluknya, diikuti yang paling kecil sehingga si ayah perlu ke arahnya kemudian didukung bayi itu.

“rindu seorang pemandu lori pada anak isteri nya.. maafkan ayah nak, ayah jarang balik.. 🥲” tulisnya di ruangan kapsyen.

Memetik laporan harian Metro, berkongsi kisah itu, Muhammad Ghaffar Ilham berkata, video berkenaan dibuat untuk mengenang memori mereka ketika tinggal berasingan dua tahun lalu apabila dia hanya pulang ke rumah setiap dua minggu kerana tuntutan kerja.

Menurutnya, ketika itu keluarganya masih tinggal di Batu Pahat, manakala dia di Pasir Gudang dan memenuhi tempahan muatan di sekitar Johor Bahru sebelum membawa keluarga berpindah ke Kota Masai, di sini, sejak dua tahun lalu.

“Sekarang kami tinggal bersama, cuma masa bersama keluarga masih kurang kadang-kadang dua hari sekali baru balik, tetapi saya usaha untuk pulang ke rumah juga biarpun bila sampai anak sudah tidur,” katanya.

Justeru, katanya, video TikTok itu dibuat untuk kenangan dan mengamit memori zaman ‘berpisah’ berminggu-minggu sebelum ini supaya semua anaknya boleh melihat kembali memori itu apabila mereka besar.

“Kebetulan ketika itu isteri dan anak pulang ke kampung jadi kami curi masa berjumpa sekejap sebelum merakam video yang memang kisah sebenar keluarga kami sejak dulu.

“Saya terharu dan gembira baca komen di TikTok yang mendoakan keselamatan saya dan keluarga, malah ramai berkongsi pengalaman sama dalam pelbagai bidang kerja yang menuntut mereka tidak dapat pulang ke rumah selalu,” katanya.

Meninjau di ruangan komen, rata-rata sebak melihat video keluarga ini dan mendoakan yang bak-baik buat mereka. Malah, ada juga yang mendakwa disebalik pengorbanan suami mencari rezeki, ada isteri di belakangnya sama-sama berkorban menjaga anak-anak.


Rupanya Jika Anak Suka Mengamuk Ada Masalah Sensori. Terapis Cara Kerja Ini Ada Penjelasannya

Bila bergelar ibu bapa nak didik anak ada caranya. Bukannya try and error. Selain mendengar petua orang tua, boleh dapatkan pelbagai ilmu keibubapaan. Ini termasuk perkongsian Terapis Cara Kerja, Puan Mahfuzah Zainol. Ini perkongsiannya tentang punca tingkah laku mencabar bagi kanak-kanak. Jom semak.

5 punca tingkah laku mencabar kanak-kanak ditunjukkan?

1. Mendapatkan perhatian

Biasanya mereka inginkan perhatian lebih-lebih lagi jika ibu bapa atau guru atau terapis melayan lebih daripada seorang kanak-kanak.

Menangis adalah perkara biasa untuk ‘attention seeker’

Saya ada seorang kanak-kanak ‘attention seeker’ dalam rumah saya ni ??♀! (Klu : Kakak yang cemburu)

2. Mendapat barang atau aktiviti yang dikehendaki

Perkara ini biasa berlaku apabila hendakkan mainan atau makanan kegemaran.

Biasa berlaku di shopping mall yang mana ibu bapa boleh ‘stuck’ kat depan kedai mainan melayan karenah ini. ?

3. Mengelak aktiviti atau tugasan

Ini sering berlaku kepada terapis. Kanak-kanak yang ada tingkah laku manipulatif biasanya akan menangis bila nak buat terapi.

Atau pergi ke sekolah.

Sebab apa? Sebab sesi terapi dia kena buat kerja, ada task, kena ikut arahan untuk capai occupational goals.

Di sekolah juga ada rutin ke ikut, kena beratur, kena tunggu dan ada tugasan yang perlu diselesaikan.

Kanak-kanak jenis manipulatif ini tidak suka ikut arahan, suka ikut kemahuan sendiri. Jadi, nak elak, menangis dan meronta-ronta.

Ibu bapa yang malu dengan tingkah lalu ini akan mudah mengalah. Pujuk suruh diam dan kadang-kadang bagi tablet atau ‘tak payahlah buat terapi, kita balik ye’.

Jika ia pertama kali baru jumpa terapis atau berada di tempat baru, mungkin sebab mereka tak tahu ‘expectation’ daripada tempat baru atau dengan terapis baru atau sekolah baru. Maka jadilah tingkah laku yang tidak diingini ini.

Ibu bapa, terapis dan guru boleh gunakan teknik social story untuk menceritakan ‘expectation’ di tempat yang baru dilawati itu.

Teknik social story ini menggunakan cerita bergambar (visual) untuk memberi kefahaman tentang sesuatu situasi.

4. Ada masalah sensori

Ya, ini selalu keliru sebab kadang-kadang guru atau ibu bapa anggap ia masalah tingkah laku tapi sebenarnya ia adalah masalah sensori.

Contohnya mengamuk atau menjerit apabila berada di tempat awam yang ramai orang, itu tanda sensory overload.

Contoh lain situasi di sekolah, bunyi mesin rumput atau bunyi vacuum, terus tutup telinga atau menjerit-jerit tanda protes. Tanda sensory over respinsitivity.

5. Ada masalah kesihatan

Ini contohnya macam sakit perut ke, sakit kepala, sakit mata dan sakit lain-lain tapi tak tau nak habaq. Especially kanak-kanak non verbal.

Makanya, menangis dan meraunglah jawabnya.

Untuk menghadapi tingkah laku mencabar tidak kiralah bagaimanapun cabarannya, perlu ada sesi ‘calm down’.

Calming down boleh dibuat dalam situasi yang ringkas, bawa keluar daripada situasi tersebut dan tenangkan mereka.

Paling mudah dalam kereta.

Tetapi jika berlaku di tempat terapi (pengalaman sendiri), ignore semua tingkah laku yang berlaku disebabkan no 1,2 dan 3.

Untuk no 2 dan 3, terapis perlu bijak menggunakan teknik motivation and reward. Guna mainan kegemaran mereka sebagai guide untuk habiskan task. ?

Ibu bapa boleh guna tablet atau phone sebagai reward material juga. Limitkan penggunaan. Selesaikan task dahulu baru bagi. Tegas.

Untuk sebab no 4, ia perlukan intervention. Sensory assessment. Dan perlu guna atas nasihat terapis juga.

Untuk sebab no 5, definitely perlu jumpa doktor. Hal kesihatan kita serahkan kepada yang pakar. ?

Sedikit tips untuk hari ini. ?

Boleh share jika rasa nak share.

Boleh follow agar tidak ketinggalan tips OT yang boleh dipraktikkan di rumah, sekolah atau mana sahaja yang sesuai.


“Mama Insan Terhebat Allah Kurniakan, Tak Pernah Jentik Atau Pukul Saya” – Cik B

“Mama hebat,”

Itulah kata-kata kata penyanyi dan juga anak kepada usahawan, Datuk Seri Vida atau Vida, iaitu Cik B, menggambarkan kepayahan dan ketabahan ibunya selama ini.

Cik B atau nama sebenarnya Nur Edlynn Zamileen berkata, sudah lama dia memendam perasaan sebenar terhadap ibunya dan kini hanya dapat luahkan menerusi lagu terbarunya berjudul Doakan.

“Lagu ini luahan hati yang tidak dapat saya cakap sendiri kepada ibu. Betapa saya ingin sekali beritahu kepadanya tetapi saya sejenis yang suka meluah. Saya pendam saja selama ini.

“Mengimbas kepayahan ibu, banyak hal saya nak cakap pada dia. Apatah lagi melihat sendiri betapa ibu bersusah-payah membesarkan kami, urus perniagaan dan lain-lain. Saya nampak semua itu,” katanya.

Memetik laporan Harian Metri, Cik B berkata, dia memang kurang mendapat perhatian seorang ibu kerana Vida sibuk memajukan perniagaannya.

“Sejak kecil, saya kurang merasa kasih seorang ibu kerana mama jarang ada di rumah dan sibuk setiap masa. Sehinggakan saya rasa kalau dua hari bersama mama sangat bermakna.

“Mama adalah insan yang terhebat Allah kurniakan kepada saya. Mama tak pernah jentik atau pukul saya. Dialah mama, ayah, kawan dan kakak dalam hidup saya,” katanya.

Bagaimanapun, Cik B faham pengorbanan Vida itu adalah demi kebaikan keluarga pada masa hadapan juga.

Dalam pada itu, Cik B berkata, lagu terbabit juga bukan bertujuan provokasi kepada pihak tertentu. Sebaliknya ia boleh dikaitkan dengan kisah orang ramai secara umum.

“Lagu ni tak ada tuju kepada sesiapa pun. Tetapi siapa yang makan cili dia lah terasa pedasnya. Lagu ini memang kena kepada sesiapa yang pernah melalui kisah hidup yang sama macam saya.

“Di YouTube, ramai yang komen tersentuh dengan lagu Doakan ini. Ada yang kata mereka melalui kisah yang sama seperti saya,” katanya.

Sumber : Harian Metro


Peguam Ni Tunjuk Cara Buat Perjanjian Sebelum Nak Bagi Hutang, Agar Tak Teraniaya. Beringat Sebelum Terkena!

Bukanlah perkara pelik bila mana ada saudara mara, adik beradik atau kawan-kawan meminjam wang bila mereka di dalam keadaan terdesak. Kita pula sebagai pemberi hutang, memang asalnya ingin membantu dan tidak sanggup orang-orang yang kita kenali terus terasa terbeban dengan masalah kewangan.

Namun bukan perkara pelik juga, bila orang yang berhutang ini sangat liat untuk membayar hutang. Jika sedikit jumlahnya mungkin boleh dihalalkan sahaja, namun jika jumlahnya besar, apa yang seharus kita lakukan?

Tidaklah mahu disebabkan hutang ini boleh menyebabkan hubungan menjadi renggang dan lebih terus putus saudara, putuh sahabat dek kerana tidak lagi bertegur sapa.

Menyedari kesan buruk daripada berhutang ini, ada baiknya adakan perjanjian agar kedua-duanya jelas dan hal ini telah dikongsikan oleh seorang peguam di akaun fbnya. Nak tahu bagai mana merangka perjanjian tersebut, jom semak.

Apa isi kandungan Surat Perjanjian pinjaman wang sekirannya hendak buat sendiri?-

Kalau pinjamkan pada kawan, kekasih, adik beradik, sepupu sepapat, perlu ada bukti hitam putih. Nanti nak tuntut balik tak boleh maka meleburlah hutang RM5,000 atau RM10,000 atau RM15,000. Apa pun tak dapat!

Jadi apa butiran yang perlu ada dalam perjanjian hutang yang akan diambil kira di mahkamah? Sebab kalau tak kena tempat, perjanjian anda mungkin akan jadi tak terpakai.

Ilmu perlu kongsi. Mari saya sharekan resepi nak tulis perjanjian hutang yang boleh dijadikan bukti di Mahkamah:-

1. Letak tajuk “Pinjaman Persahabatan” ini maksud pinjaman tanpa faedah.

2. Perlu ada butir-butir nama PENUH, nombor kad pengenalan dan alamat TERKINI Pemberi Pinjam dan Peminjam.

Ini bertujuan perjelaskan identiti untuk tujuan menuntut di mahkamah nanti dan senang hendak ambil tindakan. Dapatkan salinan kad pengenalan dan pulangkan dengan perkataan pinjaman.

2. Nyatakan jumlah pinjaman.

Contoh:

Dengan ini saya *nama pemberi pinjam wang* Sudin telah memberikan pinjaman sebanyak RM**** kepada Ajis *nama peminjam*.

3. Cara bayaran bagaimana?

Contoh dalam tempoh berapa bulan? Tahun? Sebulan berapa? Berapa lama?

JANGAN! JANGAN kenakan faedah atau bunga atas pinjaman! Kerana anda bukan pemberi pinjam wang berlesen! Kalau anda letak juga jumlah faedah dalam perjanjian, perjanjian and mungkin jadi tak laku ATAU silap-silap anda kena denda DAN PENJARA dibawah Akta Pemberi Pinjam Wang dengan faedah tanpa lesen. Minimum denda RM 250,000 dan maksimum RM 1,000,000. Banyak tu!

4. Masukkan terma pengingkaran.

Contoh: Sekiranya pemimjam gagal bayar kes akan dirujuk ke mahkamah. Mahkamah mana? Cari yang berdekatan dengan tempat tinggal anda supaya jimat kos perjalanan nanti.

5. Masukkan syarat bahawa surat menyurat untuk menuntut dari peguam dan dokumen-dokumen mahkamah akan dihantar ke alamat peminjam seperti dalam perjanjian akan dianggap serahan yang sempurna. Jadi tidak perlu bayar kos mengiklankan di surat khabar.

6. Masukkan terma perjanjian turut mengikat waris dalam kes kematian.

Takdir tuhan siapa tahu kalau peminjam meninggal dunia, bagimana? Sekurang-kurangnya boleh tuntut dari aset si mati.

TETAPI UNTUK PINJAMAN yang bernilai kecil sesuai untuk rangka sendiri. TETAPI jika nilai puluhan atau ratusan ribu ringgit, seelok-eloknya lantik peguam. Bukan apa, kebanyakan kes hutang nilai tinggi ini, bila dibawa ke mahkamah, si peminjam pandai pusing macam-macam alasan dia cari hendak elak bayar hutang. Kemudian dia cabar perjanjian tidak sahlah. Kononnnya dia ditekan suruh tandatanganlah. Kononnya nilai dia terima tak sama dengan perjanjian.

Kalau ada peguam, ada terma-terma khas dan lebih terperinci, malah peguam boleh jadi saksi. Lantik peguam, terutama kes-kes terdapat cagaran hutang.


Jus Buah Boleh Sebabkan Penyakit Diabetes? Ni Penjelasannya!

Mengawal pengambilan makanan adalah kunci utama untuk kejayaan pesakit diabetes dapat mengawal kandungan gula dalam darah.

Dan tahukan anda, penemuan kajian terkini mendapati bahawa pengambilan jus buah (walaupun ia buah yang segar) jika secara berlebihan boleh menyebabkan peningkatan risiko penyakit diabetes.

Info ini turut dikongsikan oleh Dr Zubaidi Hj Ahmad, bersama kita baca perkongsian ini dan beringat jika ada ahli keluarga yang berisiko mendapat diabetes untuk lebih menjaga dan mengawal pemakanan.

BOLEHKAH JUS MENYEBABKAN DIABETES?

Kajian terbaru yang dilakukan para santis dari Harvard T.H Chan School of Public Health, Boston, Amerika Syarikat, mendapati bahawa pengambilan jus buah (walaupun ia buah yang segar) jika secara berlebihan boleh menyebabkan peningkatan risiko penyakit diabetes.

Sebelum ini, kita mengetahui hanya minuman yang ditambah gula seperti teh tarik atau air bergas didapati menjadi punca kepada penyakit diabetes. Namun penemuan terbaru ini sangat mengejutkan kerana jus buah-buahan dikatakan sebagai minuman yang segar dan banyak khasiat.

Dalam kajian yang diterbitkan dalam journal Diabetes Care ini, menyebutkan bahawa jus buah-buahan juga boleh meningkatkan risiko penyakit diabetes.

Menurut Dr Jean Philippe Drouin-Chartier, ketua bagi saintis yang terlibat dalam kajian ini memberitahu bahawa minuman manis, termasuk jus buah segar boleh menyebabkan penyakit diabetes. Sebaiknya kita menggantinya dengan minuman yang lebih sihat seperti air putih, dan teh atau dan kopi tanpa gula.

Fakta perlu tahu

Beberapa fakta yang perlu ketahui untuk kita selamat mengambil jus buah-buahan ini.

1. Pengambilan jus buah-buahan boleh diambil dengan syarat serat buah-buahan ini tidak dipisahkan bersama dengan jusnya. Perbuatan mengasingkan serat dari jusnya akan meningkatkan kadar penyerapan gula ke dalam darah.

2. Tidak mengambil jus buah-buahan secara berlebihan. Bagi kanak-kanak yang berusia kurang dari 6 tahun, American Academy of Pediatrics menyarankan hanya mengambil jus buah-buahan sebanyak 100 hingga 170 gram setiap hari. Sementara kanak-kanak yang berusia 7 hingga 18 tahun, boleh mengambil antara 200 hingga 350 gram dalam sehari. Bagi orang dewasa, pengambilan jus buah-buahan tidak melebihi 2-3 gelas dalam sehari.

3. Tidak menambah gula dalam jus buah-buahan itu yang akan meningkatkan tahap karbohidrat dan kalori dalam minuman itu.

4. Tidak minum jus buah-buahan di waktu pagi ketika perut kosong jika kita alahan terhadap buah tersebut, sebagai contoh jus nenas yang mungkin akan menyebabkan rasa kembung perut.

5. Tidak menyimpan jus buah-buahan yang telah disiapkan terlalu dalam dalam peti sejuk. Sebaiknya menghabiskan jus tersebut dalam masa 4 jam setelah disiapkan.

6. Beberapa jenis buah seperti mangga, avokado, nangka, atau durian mempunyai tahap karbohidrat yang tinggi. Seeloknya jus buah-buahan yang tinggi karbohidratnya tidak diambil bersama dengan makanan yang berat, contohnya makan tengahari.

Saya sendiri berpendapat bahawa pengambilan jus buah-buahan tidak akan berbahaya jika diambil dengan sederhana dan tidak memisahkan jus dari seratnya.

Pengambilan jus buah-buahan secara berlebihan terutama jus buah-buahan yang mempunyai nilai karbohidrat yang tinggi sudah tentu memberikan kemudaratan kepada peminumannya terutama pesakit diabetes.

Semoga bermanfaat.


Sweetnya Layanan Mentua Raja Ilya. Buat Kejutan Hari Jadi.

Hubungan mentua dan menantu yang baik salah satu aspek yang penting dalam memastikan rumahtangga bersama pasangan  bahagia hingga akhir hayat.

Kemesraan itu jelas dilihat melalui perkongsian oleh pelakon Raja Ilya terharu apabila ibu mentuanya melakukan kejutan sempena hari lahirnya di Australia.

Telah muat naik video meraikan hari jadinya di akaun Instagram miliknya.

Menerusi entri tersebut, Ilya memuat naik rakaman video ketika sambutan hari jadinya yang dilakukan di rumah ibu mentuanya. Layanan mertua yang baik sungguh menyentuh hatinya.

Katanya,  selepas makan biasanya ibu mentuanya menghidangkan dessert tetapi sebaliknya apabila membuat kejutan dengan membawa kek. Sweetnya layanan  mak mentua Ilya.

Ikuti perkongsiannya.

Manakala melihat diruangan komen, para peminat memberikan ucapan hari jadi kepadanya dan mendoakan bahagia bersama suami.

Untuk rekod, Ilya berkahwin dengan suaminya Trent yang berasal dari Australia pada 23 Disember tahun lalu di Perth, Australia.

Sumber: Instagram rayailya


Bila Anak Batuk Dan Muntah, Pencegahan Awal Penting. Penjelasan Doktor Ini Mudah Nak Faham.

Ibu bapa mana yang tidak risau apabila anak asyik batuk kemudian disertai dengan muntah. Jika asyik muntah aje, tentu akan menjejaskan kesihatan anak. Paling bimbang jika dibiarkan berlarutan akan mengakibatakan anak tidak  berselera makan.

BATUK MUNTAH
Kanak Kanak 0 – 5 Tahun . Pelik kan Batuk Muntah ? Selalunya sama ada Batuk Atau Muntah. Tapi kali ini aku cerita tentang
Kombinasi Batuk Muntah .

Pertama sekali kita fahamkan ,

APAKAH ITU BATUK ?
Batuk ni sebenarnya adalah salah satu Simptom . Ianya tidak merbahaya .. Malah batuk itu sendiri adalah Sihat .Batuk ini adalah salah satu refleksi badan kita , Untuk mengeluarkan sesuatu dari salur pernafasan jika ianya didapati dapat memudaratkan .
Selain dari itu batuk ni jugak , Sebenarnya sebagai “ Protection” Untuk elakkan bendaasing dari terus masuk ke sistem paru paru …

JENIS BATUK

1- Barky cough ( Batuk Bising)
2- Whooping cough ( Batuk Pertussis)
3- Cough with fever ( Batuk + Demam)
4- Cough with Vomiting ( Batuk + Muntah)

Barky Cough
– Batuk bising ini selalunya disebabkan oleh mukosa ( salur pernafasan) “ croup” dari Larynx .. dan trachea, Yang bengkak . Seperti biasa macam jangkitan pada tekak .
Woophing Cough
– Adalah sejenis batuk disebabkan jangkitan bakteria oleh Bordetella Pertussis.
Untuk hari ini aku nak ceritakan tentang
Batuk Muntah

Sekarang ni, Seperti diatas kita dah tahu kan , Jenis batuk . banyak jenis lagi , Tapi jangan pening kan kepala …

Batuk Muntah ni biasa kita lihat untuk kanak kanak umur 2-4 tahun .
Asal batuk je, Mesti muntah. Tak demam pun .. Selera makan ada .. Sihat dan aktif..

Jangan Risau !

Seperti biasa , Umur macam ni , Mereka lebih cenderung untuk bermain . Kadang 2 berpunca dari kebersihan tangan , Mainan yang dikutip dan sebagainya .

Kita sebagai ibu bapa ni pun , Tak larat lah kita nak kawal segalanya , Basuh tangan setiap 5-10 minit . Satu kerja apa pun tak jadi ..

Jangan Panik!

Ini adalah biasa, Lebih lebih lagi untuk jangkitan virus . Tekak akan kemerah merahan .. sedikit bengkak mungkin ada demam , Atau tidak …

Ini hanyalah refleksi sahaja.

Bila ada radang tekak , mukos ( Kahak)akan dirembes dengan lebih banyak .. Ini bertujuan untuk memerangkap bendasing , kuman , Bacteria dan sebagainya dari masuk ke salur pernafasan .

“ Gag reflex “ Iaitu refleks untuk meluahkan semula apa yang masuk ke dalam tekak..

Ianya refleksi yang baik ..

Tapi malangnya ,Dengan adanya lendir kahak yang banyak , Pada tekak kanak kanak , Ianya akan menyebabkan ketidak selesaan .

Bila tekak rasa berlendir, mula lah rasa tak selesa.. Nak ludah tak pandai lagi ..

Maka , mereka ni akan cuba jugak untuk meludah , sudahnya , Gag refleks akan menyebabkan “ Throw up “ Muntah..

Lendir yang banyak ini juga akan terkumpul pada salur makanan. yang akan menyebabkan “ Nausea” Mual .

Perut pun apa lagi , Refleks lah . Badan kita akan cuba buang apa sahaja yang akan menyebabkan kurang selesa .

PERLU UBAT ?

Ya!
– Jika demam
– Jika anak tak dapat tidur disebabkan batuk yang kuat
–
RAWATAN

– Ubat batuk Antitussive/ Anti sputum hanya diberi jika diperlukan sahaja
– Jika ada demam, Akan dirawat dengan Antibiotik jika jangkitan Bakteria sahaja.
– Jika viral fever , Pastikan hidrasi yang cukup
– Ubat batuk dilarang untuk anak bawah 2 tahun melainkan herba yang dibenarkan
– Jika batuk yang sedikit , pengambilan ubat tidak digalakkan .
– Berikan air yang secukupnya
– boleh berikan madu asli untuk melembabkan tekak anak
– sapu balm panas pada tekak dan dada
– Pastikan minum air kosong yang banyak selepas muntah
– elakkan minuman bersusu sebelum tidur .. Kerana ianya akan menghasilkan lebih banyak pengumpulan kahak .
– Pastikan anak tidur dengan bantal yang lebih tinggi , untuk memastikan posisi kepala lebih tinggi dari dada.

BILA PERLU BAWA KE HOSPITAL?

– Jika muntah berterusan / Berdarah dll
– Jika batuk berterusan ,
– Demam yang semakin tinggi
– jika anak anak menolak makan atau minum lebih dari 24 jam
– Anak menjadi tidak aktif
– Bernafas dengan lebih laju
– Bunyian wheezing yang bising
– bernafas secara tercungap cungap
– Sakit sendi dan kemerah merahan

Nota ini hanyalah tulisan untuk pemahaman yang ringkas . Pastikan anak anda diperiksa oleh doktor terlebih dahulu sebelum mengikut panduan diatas.

Early diagnosis is always important.

Sekian.
Harap memberi manfaat.


Anak Mas Idayu Sebak Pada Hari Bahagia Ibunya-Dayini Sedia Terima Bapa Tiri

Sukar buat seseorang untuk menerima orang baharu untuk menjadi ahli keluarga. Dalam hal ini, anak Mas Idayu, Nur Dayini Asyiqah, melembutkan hati untuk menerima Muhamad Sufian sebagai ayah tirinya.

Dayini, 25, merupakan anak daripada perkahwinan Mas Idayu dan bekas suaminya, pelakon Aman Graseka. Perwatakan Muhamad Isa yang mempunyai sifat kebapaan yang tinggi adalah sebab utama Dayini menerima kehadirannya dengan hati dan minda yang terbuka.

Anak Ratu Dangdut itu bukanlah mengalir air tangisan sedih pada hari perkahwinan ibunya tetapi tangisan bahagia kerana ibunya bertemu jodoh selepas 16 tahun berseorangan.

“Berbanding kenalan-kenalan lelaki Mommy sebelum ini, saya tidak begitu berkenan kerana seperti tidak boleh ‘ngam’ bersama mereka. Tetapi Daddy (panggilan untuk Sufian) memiliki sifat kebapaan yang boleh mengubati kerinduan saya terhadap Papa. Daddy juga seorang yang baik, ramah dan berusaha untuk mengambil hati saya” kata Dayani.

“Saya tidak boleh melihat Mommy menangis kerana saya tahu bagaimana keadaannya ketika berseorangan. Selama beberapa tahun ini memang dia keseorangan, hanya ada Dayini. Memang kami hidup berdua tanpa orang lain. Melihat dia menangis di hari bahagia membuatkan saya turut berasa sebak,” ujarnya lagi.

Sumber: Mstar


“Tak Boleh Penting Diri, Suami Isteri Perlu Bekerjasama..” – Mawi

Setiap orang pastikan mengimpikan untuk kekal bersama pasangan hidup hingga hujung nyawa. Sama juga buat pasangan penyanyi dan penyampai radio, Mawi dan isteri, Nora’ Asikin Rahmat.

Meniti usia perkahwinan ke 15 tahun, Mawi atau nama sebenarnya Asmawi Ani berkongsi tips keharmonian dalam rumah tangganya bersama isteri tercinta.

Memetik laporan gempak, menurut Mawi, suami dan isteri tidak boleh mementingkan diri sendiri malah perlu bekerjasama dalam segala aspek agar rumah tangga sentiasa bahagia.

“Alhamdulillah, saya dan isteri sudah berumah tangga selama 15 tahun. Banyak saya belajar, bila berumah tangga, kita tidak boleh mementingkan diri.

“Suami dan isteri perlu bekerjasama dan tak boleh nak lepaskan diri saja. Bila dah hidup bersama, waktu inilah kita nak kenal baik dan buruk pasangan kita.

“Kita perlu belajar menerima kelemahan pasangan kita. Paling penting, kita juga perlu gembirakan pasangan sebab ini membantu dalam menceriakan hari-hari kita bersamanya,” katanya.

Untuk info, Mawi mendirikan rumah tangga dengan Nora’ Asikin atau Ekin pada 20 Disember 2008 dan mereka ikurniakan seorang anak bernama Cahaya Malaika, 11 tahun.

Sumber : Gempak, Instagram cahawaasmawi


Halba Sama Ada Buat Scrub Atau Dijadikan Minyak, Terbaik Untuk Kulit. Semua Dah Cuba, Ni Kali Ibu-Ibu Pula!

Penggunaan halba untuk dijadikan minuman yang diamalkan boleh menurunkan berat badan ramai telah mencubanya dan diakui memang berkesan. Bukan sahaja badan jadi slim, malah kesihatan dalaman wanita juga turut terjaga.

Pun begitu, mungkin ada yang langsung tak terfikir untuk menjadikan lebihan halba yang direndam tersebut boleh dijadikan sebagai scrub kecantikan wajah mahu pada badan. Sekali gus tidaklah membazir penggunaan halba tersebut,mulanya diminum dan kemudiannya dibuat scrub pula.

Oleh itu, bagaimana untuk menghasilkan scrub tersebut?

Melalui perkongsian Sumaiyah Abdullah ini, diharapkan dapat memberi manfaat. Jom ketahui langkah dan cara penyediaannya.

Bahan-bahan dapat kat dapur je.

1- Halba
2- Putih telur

Cara-cara :

1- Kisar halba sehingga menjadi serbuk.

2- Masukkan serbuk halba ke dalam putih telur.

3- Kacau rata.

4- Sapu kat muka atau tangan.

5- Biarkan kering.

6- Bilas dengan air suam.

Amal seminggu sekali. Boleh rasa keanjalan kulit kat situ. Trust me. ?

Untuk penggunaan harian, Ciksu amal 3 kali sehari sebagai ganti facial foam. Caranya basahkan muka, pastu sapu serbuk halba kat muka. Gosok perlahan-lahan ke seluruh muka lebih kurang 3 minit. Kemudian, bilas. Terasa kulit begitu anjal sekali. Best sangat. Kalau nak campur dengan foam yang korang guna sekarang pun boleh jugak. ?

Khasiat halba untuk kulit.

Biji halba mengandungi protein, vitamin C, niasin, kalium, dan diosgenin (yang merupakan sebatian yang mempunyai ciri-ciri yang serupa dengan estrogen). Komponen-komponen aktif lain dalam halba adalah alkaloid, lisin dan L-tryptophan serta saponin.

Serbuk halba ni dapat membantu melembutkan kulit serta mengelakkan kulit menjadi kering. Untuk masalah jerawat mujarab sangat tau.

NAMUN ada juga kaedah lain yang dikongsi di media sosial iaitu dengan teknik halba  di masak dengan minyak zaitun untuk mendapatkan minyaknya yang  boleh mencantikkan dan melembutkan kulit. Nak tahu cara penyediaanya jom semak.

Bahan-bahan:

1. 50G halba (di kisar lagi bagus)
2. 100ML minyak zaitun

Cara Buat :


Suka Tanam Pokok Keladi Sebagai Hiasan, Ni Mak-mak Kena Take Note!

Cantiknya pokok keladi pada pandangan mata kita pastinya bila melihat adanya pelbagai warna dan bentuk daunnya yang berbeza-beza.

Tidak terbatas pada satu warna, bahkan memiliki corak-corak tertentu yang memukau.

Jadi tidak hairanlah, pokok keladi ini mempunyai peminatnya yang tersendiri.

Pun begitu, melalui perkongsian di page Public Health Malaysia, ada memberi peringatan agar sesiapa yang memilih pokok keladi sebagai antara pokok hiasan yang di tanam di rumah, ada perkara perlu dibuat untuk pastikan keluarga kita tahu serba sedikit tentang pokok keladi ini.

Nak tahu apakah saranan dan pesanan tersebut, ayuh kita baca seterusnya.

Jika anda memilih pokok keladi (apa jua jenis) sebagai pokok hiasan SANGAT penting untuk memastikan anak anak di didik mengenai bahaya pokok hiasan ini.

Tumbuhan yang sangat mudah dijaga ini sebenarnya mengandungi KALSIUM OXALATE.

Bahan ini jika dilihat dibawah microscope kelihatan seperti jarum kristal yang tajam.

Sebab itu apabila di sentuh atau dimakan, individu akan mengalami gejala seperti di cucuk cucuk sesuatu.

Langkah kecemasan jika alami keracunan akibat pokok keladi

– Jika tertelan, jangan paksa muntahkan
– Jika terkena kulit, basuh segera dengan air (jangan letak minyak atau ubat gigi)
– Jika terkena mata, basuh mata dengan air pili selama 15 minit
– bawa pokok bersama ke jabatan kecemasan.


Tak Dapat Bagi Peminta Sedekah, Bagi Pada Isteri Lebih Bahagia. Sungguh Mendalam Coretan Ini.

Sedekah juga perbuatan yang sangat disukai Allah S.W.T selain menjadi amalan baik yang memberi ganjaran pahala kepada sesiapa yang melakukannya.

Namun siapa sangka sedekah ini lebih berkat apabila diberikan kepada orang yang terdekat dengan kita termasuk isteri dan ahli keluarga.

Seterusnya ikuti perkongsiannya.

” Semoga Allah murahkan rezeki abang “

Terharu pulak bila isteri saya cakap macam ni kat saya. Ceritanya macam ni. Tadi lepas solat Jumaat saya cari cari peminta sedekah di sekitar Masjid Al Azim Melaka ni tapi tak jumpa.

Habit saya memang tiap kali lepas solat Jumaat saya kena bagi sedekah. Tak kisah banyak ke sikit tetap kena bagi sedekah. Jenuh cari peminta sedekah kat masjid ni tapi tak jumpa jugak.

” Adui. Macam mana ni. Tak tenang pulak hati ni kalau tak dapat bersedekah lepas solat Jumaat “

Tiba-tiba Allah campak ilham dalam hati saya. Lebih kurang macam ni :

” Eh. Kamu tahu tak orang yang paling utama terima duit sumbangan kamu adalah isteri dan anak anakmu sendiri “

Allah. Terus saya berjalan ke kereta yang saya parking depan masjid. Lantas saya hulur duit yang saya niat nak bagi pada orang lain tu pada isteri saya yang tengah tunggu saya dalam kereta.
” Nah duit sayang “
” Eh kenapa abang? “

” Abang tak jumpa peminta sedekah tadi. Abang lupa, orang paling utama abang patut bagi sedekah dan sumbangan adalah isteri dan keluarga abang sendiri “

Terus dia cium duit tu tanda dia sangat menghargai pemberian saya dan dia ucapkan satu perkataan yang buatkan hati saya sangat sebak.

” Semoga Allah murahkan rezeki abang “

Saya terdiam seketika. Ya Allah. Kalimat inilah kalimat doa yang akan memperlebatkan rezeki saya sekeluarga!

Patutlah ada satu hadis Nabi riwayat Muslim. Dalam Hadis tu sebut yang sedekah yang paling besar pahalanya adalah sedekah kepada keluarga kita sendiri.
p/s : Bahagiakan isteri adalah sedekah terbaik seorang suami


Kesilapan Kaum Wanita Ketika Berhenti Haid.  Ini Waktu Solat Yang Perlu Diganti.

Kesilapan kaum wanita ketika berhenti haid. Ramai dalam kalangan kita sebenarnya masih tidak tahu bahawa apabila berhenti haid ada waktu-waktu solat yang perlu diganti.

Yang sering kita dengar jawapan dari para gadis
“Takpa bila tamat period solat tak kena qada pun, puasa je kena”

Hakikatnya penyataan tersebut salah. Kerana apabila haid berhenti pada waktu asar, perlu diqadha solat Asar dan Zohor. Begitu juga isyak dan magrib

Mengapa?
Kerana kita hanya menyedari keringnya darah dalam waktu asar/isyak.
Boleh jadi kerana kecuaian wanita itu sendiri melihat haidnya kering pada waktu asar, sedangkan sudah kering pada waktu zohor.

Sebagai langkah Ihtiyat menjaga hukum maka wajib perempuan qada solat Zohor meskipun dilihat darahnya kering waktu asar.

Oleh sebab itu, sesetengah ulama meletakkan fardhu Ain iaitu wajib ke atas setiap wanita untuk mempelajari ilmu berkenaan haid dan istihadhah kerana disebabkan kecuaian wanita berkenaan hukum hakam melibatkan haid mampu membawa kepada tidak sah solat dan puasa.

Di bulan puasa inilah kita para wanita kena berlumba-lumba qadha solat kerana ganjaran besar ke atas Ibadah fardhu diberi pahala sehingga tujuh puluh kali ganda.


“Anak Perempuan Kena Tahu & Rajin Buat Kerja Rumah.” Didik Anak Ikut Ajaran Ibu, Lisdawati Akui ‘Open Minded’ Tapi Konservatif!

Dia punya aura tersendiri. Kelembutan bual bicara ditambah dengan personalitinya yang penyayang antara sebab kenapa dia mudah diterima oleh anak-anak tirinya. Namun, akui pemilik nama  Lisdawati atau nama sebenarnya Nisdawati Nazaruddin,  bergelar ‘ibu segera’ bukan sesuatu yang mudah.

Sementelah anak-anak tirinya ketika itu masih kecil. Tetapi bak kata pepatah alah bisa tegal biasa, dorongan dan sokongan sang suami banyak membantu memainkan peranan dalam membolehkan hubungan Lisdawati dan anak-anak tirinya menjadi akrab.

“Berkahwin dengan lelaki yang mempunyai anak, secara automatik saya perlu menerima kehadiran mereka seperti anak sendiri. Alhamdulillah, sejak bergelar isteri kepada fauzi Nawawi sehingga kini, hubungan saya dengan anak-anak tiri cukup rapat.

“Malah, selepas mempunyai anak sendiri, hubungan kami tidak renggang. Saya bersyukur kerana mereka dapat menerima saya sebagai ibu baru dan mungkin pendekatan yang saya gunakan melalui kasih sayang menjadi.

“Biasanya kalau mereka buat salah saya akan terangkan dan lama-kelamaan mereka faham. Saya tidak suka marah tanpa sebab kerana anak-anak makin membesar. Jadi saya suka buat mereka seperti kawan.

Tidak berat sebelah

“Saya tidak mahu apabila mereka ada masalah, orang pertama yang mereka cari untuk luahkan perasaan adalah kawan. sebaliknya saya mahu mereka cari saya atau ayah mereka terlebih dahulu.

“Dalam mendidik juga, saya tidak bersikap berat  sebelah. Baik anak kandung mahupun tiri semuanya saya anggap seperti anak-anak sendiri. Jadi layanan sama rata. Kalau buat salah tetap kena marah atau denda.

“Kalau marah, saya akan terangkan bukan sebab saya benci tetapi saya sayang. Saya lakukan semua itu dengan tujuan untuk mendidik mereka. Jujurnya saya memang garang dan lebih tegas dengan anak-anak berbanding suami.

‘Tetapi dalam masa yang sama saya sangat ‘open minded’ dan anak-anak bebas meluahkan apa jua masalah dan saya akan membantu sekadar yang boleh,” ujar Lisdawati yang mengakui tiada istilah ibu tiri dalam kamus hidupnya malah dia adalah mama kepada semua anak-anaknya.

Tegur kerana sayang

Memerhatikan hubungan di antara ibu dan anak tiri ini, memang terbukti apa diperkatakan orang selama ini bahawa Lis memang rapat dengan anak-anak tirinya adalah benar.

Dalam mendidik anak-anak, saya tetap tegas sama ada dengan anak kandung mahu pun anak tiri. Saya selalu memberitahu mereka, saya marah atau tegur kerana sayang. Bukan kerana benci. Saya lakukan semua itu dengan tujuan nak didik mereka. Saya juga mama mereka, selain ibu kandung mereka. Saya dah anggap seperti anak. Jadi, takkan saya tak boleh tegur atau marah anak sendiri? Biasanya saya akan terangkan apa sebabnya saya marah. Saya takkan marah tanpa sebab.

“Kalau di rumah, saya akan ajar anak-anak untuk buat kerja-kerja rumah sama-sama terutama anak-anak perempuan. Bagi saya anak perempuan kena tahu dan rajin buat kerja rumah. Saya perhatikan anak remaja sekarang terlalu asyik dengan telefon bimbit hingga jadi malas. Bila disuruh buat kerja rumah pun tak diendahkan. Saya tak nak anak-anak saya macam itu.” Luah Lis yang memberitahu semua anak memanggilnya mama.

Buat anak macam kawan

“Ada juga yang tak percaya saya boleh baik dengan anak-anak tiri. Tapi saya tak kisah apa orang nak cakap. Saya juga akan layan anak-anak tiri macam kawan-kawan. Ada masa kami bersembang dan keluar bersama seperti menonton wayang. Saya nak mereka rasa mereka boleh berkongsi apa saja dengan kami, berbanding rakan-rakan. Saya juga selalu tekankan pada mereka, hubungan kekeluargaan dan sesama adik-beradik kena sentiasa dijaga

“Dan si ayah pun kena faham jika kita marah anak-anak dia. Jangan pula sokong mereka jika mereka buat salah. Itu pun penting juga agar tidak timbul konflik. Selebihnya, kena banyak berdoa agar hubungan itu kekal harmoni,” Tambah Lis lagi.

Memiliki anak perempuan ramai, akui Lisda bukan satu perkara yang mudah. Sementelah zaman sekarang yang serba mencabar. Justeru, dia banyak mengikut ajaran ibunya dalam mendidik anak-anak.

“Walaupun nampak saya moden, tetapi sebenarnya sangat konservatif terutama kepada didikan anak-anak. Kalau di rumah, saya akan ajar anak-anak untuk buat kerja-kerja rumah sama-sama terutama anak-anak perempuan.

“Bagi saya anak perempuan kena tahu dan rajin buat kerja rumah. Kena bangun awal pagi, kemas tempat tidur dan bantu buat kerja rumah kerana senang apabila ke rumah mentua kelak. Saya tidak suka cakap kosong, sebaliknya praktik kan ajaran orang lama kepada anak-anak. Itulah ajaran ibu saya yang kini saya turunkan pula kepada anak-anak.

“Mungkin orang beranggapan ibu tiri sukar untuk  berbaik dengan anak-anak tiri. Tapi saya tak kisah apa orang nak cakap. Yang penting anak-anak percayakan dan boleh terima saya seadanya.

“Ada masanya kami keluar bersama sama ada makan-makan atau menonton wayang. Saya nak mereka rasa mereka boleh berkongsi apa saja dengan kami, berbanding rakan-rakan.

“Saya juga selalu tekankan pada mereka, hubungan kekeluargaan dan sesama adik-beradik kena sentiasa dijaga,”tegas Lisdawati lagi.

Pelukan kukuh hubungan

Lisdawati mengakui tidak suka ada sempadan antaranya dengan anak-anak tiri. Pelukan kasih sayang antara yang dipraktikkan biarpun mereka kini sudah besar kerana baginya itu adalah satu cara untuk mengukuhkan perhubungan.

“Untuk memastikan hubungan menjadi erat kena ada ‘give and take’ tidak boleh sebelah pihak sahaja memberi. Kena kedua-duanya memainkan peranan. Barulah Berjaya sesebuah hubungan itu.

“Saya jenis yang suka suasana harmoni dan itu semua kena bermula di rumah dan orang yang paling penting memainkan peranan tersebut sudah semestinya ibu. Jadi, saya kena beri lebih ‘drama kasih sayang’ kepada anak-anak. Bermula dengan ‘drama’ barulah dapat mencambahkan kasih sayang.

“Yang lebih penting, tidak sekadar mengambil berat semata-mata, ibu dan ayah kena selalu beri pelukan, kata-kata nasihat, kasih sayang dan sebagainya.

“Ada keluarga yang tidak suka memberi pelukan dengan alasan anak-anak segan sudah besar.

“Tetapi berbeza dengan saya kerana pelukan itu ibarat pelengkap dalam rumah tangga dan mengeratkan hubungan. Anak-anak akan rasa lebih dekat dengan kita.

Sumber: Majalah Keluarga Julai 2017


Jangan Biarkan Perut Berlapar, Ambil 10 Snek Ini Untuk Diet Terbaik!

Ketika memilih untuk berdiet, anda sebenarnya harus makan lebih kerap namun dalam kuantiti yang sedikit. Kekerapan ini bagi membolehkan perut sentiasa kenyang dan anda juga tidak menahan lapar.

Tempoh diantara waktu makan utama harus diselang selikan dengan snek ringan tapi berkhasiat. Apa snek yang sesuai untuk anda di antara waktu itu?

Salah satu jenis makanan yang terbaik ialah makanan kering. Walaupun telah mengalami proses pengeringan namun khasiatnya masih tetap tersimpan baik. Lihat sendiri apa kebaikan snek-snek sihat ini jika anda sedang berdiet!

Kismis
Buah anggur yang telah dikeringkan ini merupakan sumber zat besi yang paling baik untuk tubuh. Kandungan seratnya sama ada yang larut ataupun tidak larut dapat membantu sistem penghadaman dan juga mengurangkan kolesterol dalam badan.

Kacang Pistachio
Kacang pistachio ini membekalkan karbohidrat, zat besi, magnesium, potassium, thiamin, vitamin B6, vitamin A dan beta karotena kepada tubuh. Khasiat yang terkandung di dalamnya turut memberikan manfaat pada tubuh di mana ia dapat membantu tubuh mengawal hipertensi dan memperkuatkan daya kekuatan mental untuk mengawal tekanan.

Kacang badam
Kacang badam adalah di antara kekacang yang bertindak sebagai bahan antioksidan. Ia juga kaya dengan kandungan magnesium, fosforus, riboflavin, Vitamin E, phytosterol dan beta-sitosterol.

Kacang hazel
Pengambilan kacang hazel dalam diet anda amat baik bagi membantu kelancaran sistem pencernaan anda. Antara nutrisi yang dibekalkan oleh kacang hazel adalah seperti thiamin, magnesium, beta-sitosterol, dan phytosterol.

Kurma
Kurma ini mengandungi karbohidrat. Tiga biji kurma memberikan anda potassium yang tinggi dan hanya mempunyai 96 kalori.

Aprikot kering
Buah ini mengandungi zat besi, potassium, beta karotena dan serat yang sangat tinggi.

Walnut
Mengandungi magnesium, fosforus, beta karotena, linoleic acid, dan phytosterosis. Kacang walnut dikatakan dapat membantu mengurangkan gejala darah beku selain berperanan dalam mengurangkan rasa kegatalan atau radang pada kulit.

Prun
Ia amat kaya dengan serat, potassium dan antioksida. Lima biji buah prum adalah bersamaan dengan 100 kalori.

Kacang gajus
Ia kaya dengan kandungan protein, karbohidrat, zat besi, magnesium, fosforus, vitamin K dan phystosterol. Ia bermanfaat sebagai bahan antiseptik iaitu melindungi tubuh dari serangan virus dan kuman.

Kacang Brazil
Kaya dengan khasiat magnesium, fosforus, zat besi, zink, selenium, thiamin, dan Vitamin E. Kacang brazil ini merupakan di antara sumber terbaik bagi penghidap anemia.


Rumah Sentiasa Terhias & Kemas, Beri Kesan Personaliti Anak!

Biasa kita dengar orang memberi alasan jika rumah bersepah sebabnya kerana anak masih kecil dan sebab itu juga tidak berbaloi rasanya untuk dihias.

Namun, sedar atau tidak bila kita sendiri membiasakan anak-anak dengan hidup di dalam rumah yang bersepah secara tidak langsung kita sedang membentuk personaliti anak yang tidak mementingkan kekemasan.

Memahami lagi tentang pentingnya mendidik anak-anak dalam hal dekorasi  dan perkaitannya dalam membentuk tingkah laku anak sejak kecil, jom kita baca perkongsian daripada Puan Khairunnisa Hamzah ini.

“Kalau ada anak kecil macam mana nak dekor rumah? Akak hantar sofa dan perabot ke rumah mak dekat kampung sebab risau anak panjat-panjat” luah seorang ibu yang punya anak kecil ramai.

Adakah rumah tidak perlu didekor bila ada anak kecil? Di dalam buku Dekor Dekor Cinta, saya ada berkongsi tentang membentuk Tamadun bermula dari rumah sendiri.

Apabila tidak ada program dan cara hidup, anak akan bertambah liar, sedangkan saat mereka masih kecil ini lah merupakan satu peluang keemasan untuk membentuk peribadi mereka yang baik.

Ada kajian yang dibuat mendapati minda seseorang terekod dengan banyaknya semasa berusia emas, iaitu 0-6 tahun. Cara hidupnya semasa kecil yang akan membentuk peribadi diri mereka apabila dewasa kelak.

Waktu ini, otak sedang laju digunapakai dan merekod. Kerana itu waktu ini dikatakan waktu yang sangat baik untuk membentuk anak kecil yang mudah dibentuk dan diprogram. Buat kata pepatah melayu, “Melentur buluh, biarlah dari rebung”.

Tapi malangnya, kita sering diomokkan dengan kata-kata,

“Membazir saja menghias rumah masa anak kecil”

“Mereka belum tahu apa-apa lagi”

“Biarlah anak kreatif explore dunianya sendiri”

Dan macam-macam lagi.

Saya suka mengajak kepada pemikiran kenapa Sultan Muhammad Al-Fateh sudah bersedia menjadi pemerintah kerajaan pada usia yang muda ?

Bagaimana untuk jadikan anak kita sebagai seorang yang berperibadi baik dan rajin?

Kelakuan ini tidak datang dengan sendiri. Ia perlu dilatih. Ia perlu berlaku dalam rutin harian.

Pernah dengar tentang anak-anak kecil ini kita perlu ulang cakap beribu kali, baru mereka ingat dan faham?

Jadi, kelakuan yang baik itu perlu dilatih beribu kali baru ia boleh terjadi sendiri.

Antara latihan yang boleh dibuat adalah dengan menyediakan kelengkapan kemahiran buat mereka di rumah.

Jadikan mereka sebahagian dari penghuni rumah dan boleh kendiri (melakukan pekerjaan sendiri) di rumah mereka sendiri.

Sekiranya banyak perkara memerlukan mereka meminta pertolongan dari orang dewasa, kadangkala itu boleh membuatkan mereka rasa penat meminta tolong, hatta boleh jadi give up apabila pertolongan itu bertangguh. Yakni, lambat diberikan pertolongan kerana orang dewasa sibuk bermain telefon, sibuk selesaikan urusan lain atau tidak endah akan permintaan mereka.

Maka, lebih baik kelengkapan mereka dipersiapkan di rumah supaya mereka mampu menguruskan diri sendiri tanpa meminta bantuan seperti:

1. Tidur dan bangun di tempat tidur sendiri

2. Masuk toilet, berus gigi, buang air dan mandi sendiri.

3. Wuduk, ambil telekung dan sejadah sendiri.

4. Ambil pakaian dan pakai sendiri

5. Bersikat, berdandan, berkemas di depan cermin sendiri.

6. Mengambil buku, permainan, dan membuat latihan di meja belajar sendiri.

7. Mengambil pinggan, cawan, makanan, minuman dan duduk di tempat makan sendiri.

8. Mencuci pinggan dan cawan sendiri selepas makan.

9. Mudah mencapai tisu dan kain lap sendiri.

10.Mengambil biskut, roti, buah dan air minuman sendiri.

Nampak?

Bagaimana untuk mereka boleh buat sendiri?

Oleh itu, kita sebagai ibu ayahnya, boleh menciptakan kelengkapan anak-anak mengikut ARAS KETINGGIAN mereka sendiri.

Ini sangat penting.

Seperti kita juga, lagi-lagi orang rendah seperti saya. Andai kata kelengkapan dapur, kelengkapan almari, kelengkapan bilik air dan sebagainya tinggi tak tentu pasal, agak-agaknya penat tak kita?

Ya, sangat penat.

Perlu menjengket, perlu ambil tangga sampailah perlu panggil orang yang lebih tinggi untuk bantu ambilkan.

Susah, kan?

Tapi kita terus buat kerana kita ada rutin yang perlu diselesaikan.

Tetapi, jika anak-anak kecil, kesusahan tersebutlah sebenarnya halangan untuk mereka menjadi anak-anak yang mahir, bijak dan mampu berdikari.

Jadi, mungkin musim PKP ini, ibu ayah boleh ambil peluang untuk persiapkan kelengkapan anak-anak.

Kita hanya perlu tunduk rendahkan diri dan lihat menggunakan aras mata anak-anak kita.

Lihat, apakah keperluan mereka dan bagaimana kita boleh bantu mudahkan mereka.

Walau apa pun, jangan pisahkan dekorasi dengan hasil penyediaan kelengkapan tadi. Kerana akhirnya dekorasi yang menceriakan suasana dan memberikan impak peribadi dan aura yang luar biasa.

Berikut saya berikan contoh-contoh idea dari carian pinterest sebagai pencetus ilham buat ibu ayah yang mahu buat sudut khusus buat anak-anak di rumah.

Salam sayang dari
Mommy Dekor


Kesan Bejol Atau Lebam Boleh Reda Dengan 5 Petua. Mudah Sangat!

Bila cakap pasal kejadian benjol atau lebam, biasa kita membayangkan anak-anak lagi terdedah untuk mendapatkan kesan tersebut bila jatuh atau sebagainya. Pun begitu, kita sebagai orang dewasa pun tidak terlepas daripada berlakukanya kejadian terjatuh, tergelincir atau sebagainya yang boleh menyebabkan benjol atau lebam terjadi.

Jadi tidak salah kiranya kita ketahui  beberapa petua orang lama untuk surutkan kesan lebam dan benjol pada tubuh untuk manfaat bersama.

Asam jawa + garam
Ambil asam jawa dan garam secukupnya. Masukkan air dan kacau hingga kedua-dua bahan itu larut dalam air dan pekat. Sapukanlah air larutan asam dan garam itu ke bahagian yang benjol.

Telur rebus

Rebus hingga masak dan kemudian balut dengan tuala kecil sebelum dituam pada bahagian yang benjol. Lakukan berkali-kali.

Air suam
Cepat-cepat tuam dengan sapu tangan yang direndam dengan air suam untuk meredakan benjolan yang timbul.

Daun sirih dan minyak masak
Ambil 2-3 helai daun sirih dan sapukan sedikit minyak masak. Kemudiannya layurkan daun sirih tadi di atas nyalaan api. Bila dah terasa panas tekapkan ia pada tempat yang berbenjol.

Ais batu
Ini antara petua yang paling mudah dan popular. Ambil ketulan ais dan letakkan di dalam balutan tuala kecil sebelum ditekap pada tempat yang benjol.

Namun jika setelah melakukan petua-petua ini tidak juga rasa selesa, ada baiknya bertemu doktor untuk dapatkan nasihat dari yang lebih pakar.


Lantik  Isteri Jadi Gabenor Bank Keluarga, Ni Antara Perlu Buat & Tugasnya!

Jika ditanya pada pasangan suami isteri tentang pengurusan kewangan keluarga,  apa yang diharapkan ya?

Mungkin ada yang melihat, keluarga  perlu buat tabungan untuk dapatkan simpanan wang yang banyak. Selain itu, ia berkait juga cara bagaimana suami sebagai ketua keluarga membuat mengurus dan mengagihkan penggunaan wang pendapatan.

Atau erti kata lain, pengurusan kewangan keluarga penting untuk diurus dengan baik agar tidak berlaku ‘sengkek’ setiap bulan bagi yang makan gaji dan agar seterusnya dapat mencapai matlamat kewangan keluarga yang lebih stabil.

Namun, apa yang pasti strategi perlu dilakukan dan seorang suami ini berkongsi pandangannya berkenaan perlunya melantik isteri sebagai gabenor bank keluarga.

Nak tahu lanjut, ini perkongsiannya.

LANTIK ISTERI JADI GABENOR BANK KELUARGA

1. Jika selama perkahwinan ini gaji kita hanya mampu bertahan dua minggu sahaja, minggu berikutnya berbaki RM10.37 sahaja.

2. Sudah masanya, kita melantik isteri sebagai Gabenor Bank Keluarga kita.

3. Saya yakin para isteri mampu memainkan peranan sebagai penentu bajet keluarga, tugas gabenor baru;

+ Tahu gaji suami berapa
+ Sediakan perancangan kewangan keluarga
+ Catat segala belanja
+ Usaha kurangkan belanja tidak perlu.
+ Sediakan panduan perbelanjaan keluarga
+Berusaha tingkatkan pendapatan keluarga
+ Sediakan hukuman jika langgar panduan perbelanjaan keluarga.
+Rancang, bila nak ada rumah pertama

4. Langkah pertama tunjuk slip gaji pada isteri dan biarkan mereka merancang kewangan keluarga.

5. Kita ternyata gagal. Buku Penyata Perancangan Wang Keluarga (BPPKK) oleh Bank Negara hanya seringgit cuma jika beli di BNM.

Isi bersama sambil tonton Maharaja Lawak Mega atau Berita TV3.

6. Sudah masanya kita tukar jurulatih yang lain jika pasukan kita tak pernah menang liga, asik jaring gol sendiri aja.

Isteri mesti teruja jika kita lantik mereka jaga belanja keluarga bersama. Tetapi pastikan isteri kita bukan ‘kaki Lazida dan Shopie sepanjang masa. Gelap masa depan keluarga kita’


“Sesuailah Dengan Nama Manja Mak Hang Bagi” Tak Padan Anak 3, Pak Azad Masih Makan Bersuap!

Bila sebut tentang pasangan selebriti, Pak Azad dan Eira Syazira, semestinya umum tahu gelagat suami isteri ini yang sering ‘masuk air’ dan tak pernah kering gusi bila melihat perkongsian dari mereka ini.

Seperti baru-baru ini, Eira ada berkongsi satu video di laman Instagramnya di mana dia gelagat Pak Azad dan ibu ketika berada di meja makan. Yang menjadi perhatian orang ramai apabila dalam video tersebut kelihatan Pak Azad sedang duduk sebelah ibunya itu untuk disuapkan makan.

Namun, bukan itu sahaja, Eira juga sempat membocorkan rahsia ‘terbesar’ Pak Azad di mana bila bersama keluarga dia mempunyai nama timangan iaitu, Min yang menjadi bahan guarauan Eira ketika itu.

“Dia yang beranakkan aku” harey betoll hahaha.

“Kisah semalam lepas dia balik kerja. Nasib ibu mertua kesayangan ada tolong suapkan. 😅
Ni lah dia Pak Azad sampai laniii makan bersuap lagi.🙄Sesuailaa dgn nama manja Mak hang bagi MINNNN oiiiiiii” tulis Eira di bahagian kapsyen.

Meninjau di ruangan komen, rata-rata selebriti dan warganet terhibur dengan video yang dimuat naik. Malah, ada juga yang mengusik semula nama Pak Azad yang digelar Min oleh ibunya.

Sumber : Instagram eirasyaziraofficial


“Tiada Anniversary Dinner, Dia Bawa Ke Masjid.” Isteri Teruja Atu Zero Surprise Bawa Dengar Ceramah Habib Ali Zaenal Abidin!

Meraikan Hari ulang tahun perkahwinan dengan cara yang cukup berbeza, demikian juga dengan pelawak, Atu Zero yang membawa isterinya ke masjid.

Menurut Shafeeqa Johari, hari istimewa Itu disambut dengan penuh teruja lebih-lebih lagi dia berkesempatan bertemu dengan pendakwah terkenal, Habib Ali Zaenal Abidin Al Hamid sebagai kejutan sempena ulang tahun perkahwinan mereka yang ke-6.

Kejutan Atu tersebut cukup membuatkan Shafeeqa gembira sementelah dapat bertemu dengan insan hebat tersebut secara lebih dekat.

“Sejuk je wajah beliau. Alhamdulillah. Dapat jumpa insan yang saya kagumi. Selalu tengok dekat youtube, live fb je.

“Dapat tengok live hari ni. Saya dapat suami tak pandailah nak buat surprise. Nak sorok-sorok berahsia dengan saya memang dia tak pandai. Mesti kantoi saya ni teliti orangnya.

“Tapi hari ni dapat suprise. Allah yang bantu dia suprisekan saya. Tiada anniversary dinner.

“Dia bawak saya pergi masjid lah. Tak plan pon tapi sampai Bukit Jelutong tu ngam-ngam ada @habibalizaenalalhamid ,” tulisnya.

Perkongsian tersebut dimuatnaik ibu kepada dua orang cahaya mata itu menerusi di laman Instagramnya.

Malah menurutnya lagi, kesempatan tersebut juga sesuai dengan situasi Mereka yang kini sedang berusaha memperbaiki diri untuk berubah ke arah yang lebih baik.

“Dapatlah dengar ceramahnya live. Ada setiap selasa minggu kedua dan minggu terakhir setiap bulan di Masjid Bukit Jelutong, Shah Alam.

“Kawan-kawan yang teringin nak dengar live ceramah dia bolehlah pergi masjid Bukit Jelotong ya. Selasa selepas Magrib.

“Alhamdulillah, kita bukan orang baik tapi kita nak jadi sebahagian dari orang-orang baik. Banyak lagi yang perlu saya pelajari dan ubah. Insyaallah, sama-sama kita ya @akueatu . Terima kasih,” ungkapnya lagi.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Keradangan Tonsil Bahaya Dibiarkan, Malah Boleh Berjangkit. Ibu Ni Share Pengalaman!

Mungkin ramai antara kita tidak tahu bahaya atau tanda-tanda awal penyakit tonsil.

Melalui perkongsian daripada seorang ibu berkenaan pengalamannya berdepan dengan penyakit yang dialami oleh anak lelakinya ini, harap boleh dijadikan panduan.

TONSIL..BAHAYA ATAU TIDAK

Kelmarin, anak saya Alexander Akil (5 tahun) menjalani satu prosedur membuang tonsilnya. Dan nasib tidak begitu baik, dia mendapat komplikasi selepas pembedahan tersebut.

Akil dah lama ada tonsil.. Dari kecil. Dalam umur 2-3 tahun dulu dah direfer ke pakar ent, tapi dr pakar kata tunggu dia besar sikit.

Semenjak dua menjak ni, hampir setiap bulan dia demam. Dan demamnya sangat tinggi. Selalunya melebihi 39°C. Dan kebanyakan masa memang disebabkan tonsilnya dijangkiti, membengkak dan merah. Rawatan antibiotik perlu diambil.

Nasib baik selalu dapatkan rawatan di klinik yang sama, jadi doktor bertugas perasan rekod akil yang sentiasa demam dan masalah tonsil. Jadi, beliau memberi surat refer ke pakar ent.

Saya pun bawa Akil ke Hospital Pakar An Nur, Bangi. Memang perlu dibuang. Tapi dr minta tunggu lagi dua minggu sebab nak betul2 clear dari demam dan sakit.

Sampai tarikhnya, seawal 7 pagi admit ke wad, akil menunggu masa untuk masuk dibedah.

Pkl 1045 mula, tamat dalam 1130 pagi. Alhamdulillah semua selamat.

Oh ya, dr juga buang adenoid di belakang hidung akil. Masa pembedahan tu dr dapati ada adenoid, dr pun buang sekali.

Lepas bedah, akil tidur je,tapi akil tidur lama sangat. Dari lepas bedah sampai pukul 4. Tu pun puas kejutkan. Kejap2 je dia bangun merengek, pegang tekak, kata batuk2.. Maknanya dia tak selesa di tekak

Saya ingatkan perkara biasa lepas operate.

Rupanya tak. Dia asyik menelan darah rupanya.

Bila dia bangun, kejap tu, dia muntah darah. Penuh sekatil. Memang banyak. Bukan darah sikit2. Seperti dicurahkan darahnya.

Saya masih ingat, ini kesan bius. Dan darah tu yang dia telan masa operate tadi.

Bagi dia kumur dengan air ais, minum air sejuk. Lepas tu bagi makan jelly sikit.. Dia tak nak aiskrim lagi. Kejap tu dia muntah lagi. Lagi banyak. Dan semuanya darah. Kebetulan nurse ada masa tu. Ok takpe.. Mungkin kesan bius lagi.

Kali ketiga, akil muntah darah lagi. Bukan sikit, tetap juga banyak. Saya tahu ada tak kena. Sebab akil dah mula sangat lemah, buka mata pun tak larat, bibirnya pucat lesi…

Tak lama tu kebetulan dr datang, nurse pun maklumkan perkara ni. Dr check. Memang sangat pucat dah masa tu akil. Dr terus kata, ok siap, kita masuk bilik bedah semula. Sekarang juga.

Saya berdebar dah. Ni kan prosedur buang tonsil je. Kenapa jadi macam ni.

Sementara mereka siapkan bilik bedah, dr menerangkan, jarang sangat komplikasi selepas surgery ni berlaku. Sejak dia di sini, akil ni kes kedua yang ada komplikasi macam ni.

Dr perlu siasat punca pendarahan dan hentikan sebelum keadaan lagi teruk. Kebetulan, di luar bilik bedah, akil muntah darah lagi sekali. Depan dr sendiri. Jadi dr dapat tengok darahnya macam mana. Next time kena ambil gambar darah muntah akil tu supaya senang nak explain dr. Sebab dr nak tahu warna darah fresh atau kehitaman.

Sebabkan akil asyik muntah darah, dr pakar bius tak boleh bagi bius melalui gas, kena melalui iv kali ni.. Katanya sakit sikit

Tapi akil memang tak larat sungguh. Kena panggil berkali kali untuk dia buka mata.. Saya dah risau sangat

Alhamdulillah tak lama lepas tu, dr dah jumpa punca pendarahan di mana.. Dan berjaya hentikan.

Sampai sekarang akil dah ok. Bangun keesokannya, terus mintak makan minum sebab sangat lapar. Saya risau nak bagi makan terus, tapi akil kata tak sakit. Alhamdulillah

Kumur dengan air ais, dengan ubat kumur (difflam) , antara cara terbaik untuk cepat sembuhkan luka pembedahan.

Sekarang dia makin sembuh, tapi agak lemah sebab banyak hilang darah. Masih di wad untuk pantauan.. Insyaallah harini discaj

Jangan takut pula untuk bedah buang tonsil, selalunya takde masalah. Nasib akil je kurang baik.komplikasi bleeding. Tapi sangat cepat sembuh lukanya tu..so sepatutnya memang ok

Ok nak cerita sikit tentang tonsil

Tonsil ni sebenarnya bagus untuk badan kita. Dialah barisan pertahanan pertama untuk melindungi badan kita dari jangkitan. Tapi kdg2 dia sendiri boleh dijangkiti dan menyebabkan kita sakit.

Antara tanda2nya ialah
-demam panas (melebihi 39°C selalunya)
-tonsil membengkak, merah dan kadang2 ada putih2 atau nanah
-sakit telinga
-sakit tekak
-susah menelan
-sukar tidur sebab tonsil menghalang laluan pernafasan
-nafas berbau

Kalau selalu sangat dapat tonsilitis, tonsil tersebut berkemungkinan tidak akan mengecil.. Akan statik besarnya walaupun dalam keadaan normal. Bila sakit, bertambah besar dan merah.

Dan rupanya penyakit ni boleh berjangkit. Ramai tak tahu. Dan saya pun baru tahu. Selama ni saya fikir, maybe ada kena mengena dengan keturunan. Sebab kalau kita ada tonsil, biasanya anak, adik beradik, mak ayah ada jugak tonsil.

Rupanya sebab kita dekat, tak elak diri dari terjangkit dan menjangkiti, sebab tu kena.

Sepatutnya, siapa yang tengah kena jangkitan dan tonsilnya sedang sakit, kena mc. Kalau tak pun , kena tutup mulut bila bersin atau batuk. Jangan berkongsi makanan atau minuman. Cuci tangan. Jangan cium anak. Semua ni punca jangkitan. Sekarang dah tahu, siapa tengah sakit tonsil, elakkan jumpa orang lain. Sampai tonsil tu sembuh. Sekarang saya rasa, sayalah punca akil dapat tonsil dari kecil sebab sampai sekarang saya masih ada masalah ni. Saya pun patut remove nanti

Ini serius. Orang pandang remeh je penyakit tonsil ni, tapi sebenarnya senang sangat berjangkit kalau tak jaga diri. Dan sakit kalau kena. Lagi2 kalau kes berulang, hampir setiap bulan kena. Seksa sangat

Ok, kalau siapa yang selalu ada masalah tonsil tu, anak ada tonsil, boleh pantau. Kalau kerap sangat, maklumkan dr. Jika perlu, jumpa pakar. Jangan sampai melarat.

Ps: saya sertakan gambar tonsil akil yang dibuang. Besar ya.. Lebih besar dari guli. Kesian dia..

Terima kasih kepada Doktor Halim (pakar ent hosp An Nur), dr pakar bius (lupa nak tanya nama),staff nurse dan semua yang mendoakan akil

Sumber : Nurul Shazalina Zainudin


“Ada Cyst & Kandungan Luar Rahim Takut Pecah…”-Almy Nadia Terpaksa Dibedah Serta Merta!

Aktor Datuk Fizz Fairuz berkongsi keadaan terkini isterinya, Datin Almy Nadia, yang terpaksa menjalani pembedahan selepas disahkan ada ketumbuhan cyst dan hamil di luar rahim.

Perkongsian ini menjadi perhatian ramai apabila Datuk Fizz Fairuz memuat naik video isterinya, Datin Almy Nadia yang telah dimasukkan ke hospital.

Datuk Fizz Fairuz memaklumkan isterinya terpaksa menjalani pembedahan selepas disahkan mempunyai ketumbuhan cyst dan hamil luar rahim. Datuk Fizz juga memohon warganet mendoakan agar dipermudahkan urusannya.

Difahamkan untuk mengelakkan cyst pecah dan memberi kesan kepada kandungan, doktor mencadangkan agar pembedahan dilakukan secepat mungkin.

Menurutnya lagi sebagaimana memetik laporan mStar, ketumbuhan itu dikesan selepas Almy dimasukkan ke dalam hospital bagi menjalani pemeriksaan doktor pada petang Jumaat lalu.

“Almy masuk bilik pembedahan pada pukul 6.30 petang tadi (Sabtu). Doktor kata ada cyst berdekatan dengan rahim dia,” ujarnya.

Suami Almy Nadia itu juga turut memaklumkan bahawa keputusan  untuk membuat pembedahan dibuat pada pagi Sabtu selepas mengetahui keputusan laporan ujian darah.

“Sekarang ini, dia kena buat pembedahan secepat mungkin sebab nanti akan menganggu kandungan jika hamil kemudian hari. Dia mengandung sebenarnya tapi di luar rahim.

“Ada cyst yang menganggu, kena buang dengan cepat dan kandungan luar rahim itu pun kena buang juga sebab takut pecah,” katanya.

Kata Datuk Fizz lagi, keadaan kesihatan isterinya kurang baik serta mengalami lemah badan sejak kebelakangan ini. Isterinya menunjukkan simptom seperti cirit-birit, demam, sakit perut dan lemah.

Meninjau pada hantaran video terkini, Datuk Fizz telah berkongsi satu lagi video keadaan terkini isterinya selepas pembedahan. Alhamdulillah, semuanya telah berjalan lancar.

Rata peminat dan rakan artis mengucapkan syukur di atas kejayaan pembedahan tersebut dan mendoakan agar segera sembuh buat Datin Almy Nadia.


Mood ‘Paranoid’ Lelaki Ni Kongsi Langkah Bila Ke Bank Dan Stesen Minyak.

Menarik perkongsian lelaki ni tentang langkah pencegahan sentuhan ketika di bank atau stesten minyak.

Ikuti caranya.

“PREVENTION IS BETTER THAN CURE” Beribu orang akan guna Bank & Stesen Minyak setiap hari.
Amalkan Hand Sanitizer sebelum & selepas pakai glove.

p/s : Corona Virus hanya merebak melalui sentuhan.

Abg skang mmg ON mood ‘Paranoid’ sebab hakak korg tgh mengandung 8 bulan ni.. Doakan kami semua selamat ya.. Take care gais.

Note : Ramai tanya kenapa pegang duit guna tangan kosong??

Sebab aku dah pegang pintu bank, keyboard atm & screen atm guna tangan glove.. jadi selepas selesai semua boleh cuci dan sanitized Tangan serta Duit ya..

Boleh cuba cara ni. Bagus jadi panduan bersama.


“Cantiknya Baby Khadeeja, Secantik Namanya. Muka Chinese Look.” Intan Ladyana Dedah Wajah & Nama Anak

Pelakon Intan Ladyana sebelum ini selamat melahirkan anak sulungnya pada 31 Januari yang lalu. Berita gembira itu telah dikongsikan oleh suaminya, Harris Alif menerusi akaun Instagram.

Begitupun, pasangan mengambil pendekatan untuk tidak berkongsi wajah penuh permata hati mereka kepada tatapan umum.

Usai tiga bulan menanti, Intan menerusi laman Instagramnya memuatnaik gambar bersama Harris dan anak perempuan mereka.

Keluarga kecil ini tampil sedondon dengan mengenakan busana rona putih. Si kecil kesayangan pasangan ini tampak comel dengan headband berbunga.

Dalam perkongsian tersebut, Intan turut mengumumkan nama puteri comel mereka iaitu Evie Khadeeja.

Salam ramadhan 🕌

from us,

Harris, Intan & baby Evie Khadeeja

Demikian kapsyen yang dimuatnaik Intan.Cukup ringkas namun sedap dan indah sekali, sesuai dengan si empunya diri. Alahai comelnya Evie Khadeeja, cantik seperti ibunya juga.

Baru sahaja dimuatnaik ke Instagram, perkongsian itu telah meraih lebih 1 ribu tanda suka dan dihujani dengan ucapan tahniah.

Rata-rata rakan selebriti dan peminat memuji kecomel Baby Evie Khadeeja.

Untuk rekod, pasangan ini diijabkabulkan pada 5 Februari Tahun lalu. Perbezaan usia 17 tahun tidak menjadi penghalang buat mereka untuk bergelar suami isteri.i


‘Ada Isteri Rasa Lebih Dicintai Bila Suaminya Cuci Pinggan.’ Ini 5 Rahsia Yang Setiap Isteri Nak Suami Buat.

5 Teknik Rahsia Menjadi Suami Yang Dicintai Isteri

Teknik 1 : Kena ada Mind-Reading abilities

Walaupun nampak susah tapi kemahiran membaca dan meneka perasaan dan fikiran isteri ni boleh membuatkan si isteri makin rasa disayangi & dicintai

Suami yang pandai membaca dan mendalami perasaan, mimik wajah dan rajukan isteri ni dipanggil suami yang ada Emphatic Accuracy.

Teknik 2 : Kena jadi Active Listener isteri

Suami yang ada skill menadah telinga ni sangat sangat disukai isteri lebih lebih lagi yang tahu ilmu Active Listening ni.

Apa tanda suami tu Active Listener?

Fokus sepenuhnya
Bukan sekadar mendengar
Tapi bertanya soalan juga
Mendengar untuk memahami
Bukan mendengar untuk membalas balik bebelan isteri

Teknik 3 : Kena jadi Spiritual Mentor isteri

Isteri sangat suka suami yang boleh bimbing rohaninya. Sebab bila rohani si isteri dipenuhi, maka hati isteri akan jadi mudah jinak, lebih tenang dan rasa lebih tenteram sepanjang hari.

Sebab tu lah sesibuk apa pun suami, suami tetap kena penuhi hati isteri dengan rasa cinta pada Allah, Rasul dan hari akhirat.

Teknik 4 : Suami kena ada Self-Control yang tinggi

Bila suami tengah sangat marah tetapi masih boleh kawal intonasi dan nada suara, suami tu dikira ada self-control yang hebat.

Suami yang self-control yang hebat ni sangat dihormati isteri kerana ia menandakan mereka mempunyai kemampuan mengemudi emosi sendiri. Inilah juga yang akan menaikkan kredibiliti dan autoriti seorang suami sebenarnya.

Teknik 5 : Kena tahu Love Language isteri

Love language isteri kita adalah apa je perbuatan kita pada dia yang buatkan dia rasa dicintai. Lain orang lain Love Language-nya tau.

Ada setengah isteri rasa lebih dicintai bila suaminya cuci pinggan, ni tanda Love Languagenya adalah Service.

Ada isteri yang lebih rasa dicintai bila suaminya banyak ucap I Love You, ni Love Languagenya adalah Words of Affirmation.

Yang agak haru sikit bagi si suami kalau Love Language isteri adalah Receiving Gift. Haa, yang ni kalau dapat dua tiga untas rantai emas juga ni baru tersenyum senyum si isteri sebab rasa dicintai.

Apa pun, tak rugi pun memberi pada isteri dan anak anak ni sebab sebaik baik pemberian adalah memberi kepada keluarga sendiri.

– Taufiq Razif –


“Susah Senang Jatuh Bangun Tetap Bersama” Zarina Zainuddin Hargai Madu

Lumrah berumah tangga, ada pasang dan surutnya. Begitu juga dengan pelakon Zarina Zainuddin yang bergelar isteri yang kedua kepada suaminya, Datuk Seri Raihan Wan Jaafar.

Bersyukur dengan kehidupannya kini walaupun bermadu dengan Datin Seri Noorhasimah Mohd Noor, Zarina meluahkan rasa syukur dan penghargaanya terhadap suami dan madu di laman Instagramnya.

“Dua insan penting dalam hidup saya. Suami saya dan madu saya. Kalau mereka ni takde tak tahulah saya macamana sekarang ni,” tulisnya.

Dalam masa yang sama, Zarina turut berkongsi perjalanan kehidupan rumah tangganya.S

“Seawal perkenalan dengan suami saya. Saya rasa inilah insan yang banyak membantu menaikkan semangat saya semula ajar saya tidak sia siakan hidup saya agar saya tahu halal haram agar saya tahu menghargai setiap sen.

“Kami hidup bersama susah senang jatuh bangun tetap bersama. Allah sayang saya di prrtemukan dengan insan yang baik baik. Saya mungkin tidak di lahirkan di dalam keluarga yang tinggi ilmu agamanya tapi bila berkahwin saya jadi malu nape aku tak buat dari dulu.

“Saya juga manusia biasa kadang saya mengeluh tentang peritnya hidup tetapi bila saya fikirkan semula Allah sebaik baik perancang saya tinggal bersyukur dan selalu ingat budi baik di kandung badan,” luahnya.

Tidak lekang juga ucapan terima kasih terhadap kedua insan yang telah banyak berjasa dalam hidupnya.

“Terima kasih Dato Sri dan Datin Sri kerana membentuk saya menjadi manusia yang lebih di hormati dan tahu menghargai hingga ke hari ini,” katanya.

Untuk rekod, Zarina Zainuddin telah melalui bahtera rumah tangga bersama suami dan madunya selama 29 tahun.

Sumber: Instagram Zarina Zainuddin


5 Trik Anak Tidur Awal Supaya Mak Ayah Boleh Berdating, Begini Caranya!

Anak tidur lambat sehingga jam 12 dan 1 pagi memang buat kita rasa risau. Bukan sahaja tak mahu tidur malah masih aktif memanjat ke sana sini dan bermain. Pening juga bila berdepan dengan perkara ini tiap hari.

Perkongsian wanita yang menggelarkan dirinya Mak Dara (MD) disebuah blog peribadinya boleh juga kita jadikan panduan. Paling penting bila anak dah tidur, barulah kita boleh sudahkan kerja kita seperti mengemas dan sebagainya.

Lagi cepat anak tidur, lagi awal kerja-kerja mengemas kita selesai. Bolehlah tidur dengan aman. Jom ikuti perkongsiannya.

Rasanya ramai juga kawan-kawan yang ada masalah anak tidur awal. Lagi malam, lagi galak dia main. Sampai waktu nak berdua dengan suami tu memang payah. Kadang-kadang terpaksa Whatsapp je kalau ada perkara penting nak bincang. Di rumah tak sempat.

Jadi apa nak di buat nak suruh anak tidur awal? Takkan nak bagi pil tidur pulak kan. Beriya suruh anak tidur, akhirnya mak yang tidur dulu. Ayah? Gigit jari sajalah.

1. Kurangkan Tidur Siang Hari
Rayna anak MD yang sulung jenis tak tidur siang. Walaupun letih balik dari sekolah, sanggup dia main seorang diri. Jadi, jika anak jenis suka tidur siang.

Cuba ajak anak buat aktiviti yang boleh buat dia bangun. Kalau nak bagi dia tidur pun 1 hingga 2 jam sudah cukup. Bila anak kurang tidur siang, secara automatik pukul 9.30 malam, battery dah lemah. Mata pun dah kuyu. Mak cepat-cepatlah ajak anak masuk tidur.

2. Kurangkan Gula
Gula baik untuk beri tenaga. Tapi berlebihan anak boleh jadi over aktif. Itu yang dia jadi galak main sampai ke tengah malam. Dan susah nak tidur awal. Sebaiknya elakkan beri air manis pada anak.

Kalau nak bagi pun sekali dua dah cukup. Kawal, dan jangan ikut permintaan anak. Ajar anak untuk minum air kosong. Gula-gula atau jajan pun tak payah bagi juga. Selain buat anak susah tidur, ia juga merosakkan minda anak.

3. Simpan Gajet
Ini MD belajar dari kesilapan sendiri. Yelah masa tu berpantang anak yang ketiga. Anak yang sulong dah boleh bawa diri. Tapi yang kedua ni asyik meragam.

Lagi-lagi bila time nak tidur. Mungkin sebab dulu masa belum ada adik, dia yang tidur bawah ketiak. Jadi nak senang, ayah bebudak ni bagi iPad dan biar sampai dia tertidur sendiri.

Ada sekali tu, bila MD terjaga tengah pagi buta tengok dia masih tak tidur. Rupanya benda ini jadi satu sebab utama, anak jadi payah nak tidur awal.

Akhirnya, MD terpaksa bertegas untuk tak bagi iPad masa anak tidur. Siang hari pun waktu iPad cuma 1-2 jam sahaja. MD lebih rela anak-anak sepahkan rumah,
dari ketagih gadjet. Dan lebih rela dengar dia melalak.

4. Masuk Bilik Awal
Bersambung dengan point diatas. Memang mulanya anak mengamuk, menangis dan merentan nak iPad. Tapi MD tabahkan hati, buat tak tahu je dan tetap ajak dia masuk bilik dan tidur pukul 10.00 malam.

Tutupkan lampu dan baring atas katil. Padahal waktu tu dia berzikir-zikir nak iPad nak kartun. Ulang perkara yang sama setiap hari. Sampailah rutin tidur lambat dia berjaya diubah. MD suka guna konsep ‘show them who is the BOSS’. Mak ayahlah boss kepada anak-anak. Tunjukkan yang kita ‘in charge’ situasi dan keadaan. Jangan biar anak jadi bos kita.

5. Bina Rutin Tidur
Tidur pun ada rutin tau. MD buat pukul 9.30 malam dah masuk balik. Paling lambat 10.30 malam. Suruh anak-anak baring elok-elok. Tutupkan lampu dan buka lampu tidur.

Kemudian bacakan bedtime story untuk anak-anak. Ikutlah buku apa korang nak guna. Kalau boleh bercerita santai lagi bagus. Macam MD campur-campur ada kisah para nabi, dan kisah princess. Lepas tu ajak baca doa tidur dan jom tidur.

Nak ajak anak tidur awal ni, mak pun kenalah berkorban. Yelah, kekadang ada cerita best time pukul 10.00 malam tu kan? Dan jangan pula korang give up, dah buat seminggu tapi anak tak nak. Teruskan buat sampailah anak faham itu adalah rutin tidur yang dia perlu patuh.

Lepas tu barulah korang boleh berdating suami isteri. Heaven gitu! Oh, kat sini ada banyak lagi tips nak ajak anak tidur awal.


Telinga Sering Berdesing, Itu Petanda Yang Perlu Diambil Serius!

Mungkin ada di antara kita ada yang sering merasa telinga seakan berbunyi dan berdesing seakan berada di tanah tinggi atau di dalam kapal terbang. Keadaan ini menyebabkan kita tidak selesa dan bila kerap berlaku akan menyebabkan berasa tidak selesa.

Pun begitu tahukah anda, keadaan telinga berdesing yang kerap datang secara tiba-tiba sebenarnya itu adalah gejala penyakit dan untuk kita lebih memahami tentang punca terjadinya telinga berdesing atau juga dikenali sebagai ‘tinnitus’ ikuti perkongsian daripada doktor Zubaidi Hj Ahmad

APAKAH PUNCA TELINGA BERDESING?

Telinga berdesing atau lebih dikenali sebagai “tinnitus” adalah keadaan di mana seseorang mendengar bunyi berdesing di dalam kepala dalam keadaan yang tidak ada apa apa punca bunyi disekelilingnya.

Bunyi selalunya dikaitkan dengan berdesing tetapi kadang kadang bunyi mengaum, berdetik atau bunyi degupan jantung juga dikaitkan dengannya. Ia mungkin melibatkan satu atau kedua-dua telinga. Tinnitus mungkin merupakan satu satunya gejala penyakit yang ada pada seseorang yang menggugat tahap kesihatan seseorang.

Satu pertiga populasi mungkin mengalami masalah tinnitus pada satu ketika dalam hayat mereka. Kualiti hidup boleh terjejas akibat masalah ini. Kadar masalah tinnitus adalah tinggi pada usia 40-70 tahun dan lebih melibatkan kaum lelaki.

TANDA DAN GEJALA

Tinnitus adalah gejala penyakit dan bukannya sejenis penyakit. Ia boleh melibatkan satu atau kedua dua telinga. Bunyinya boleh dikaitkan dengan mengikut denyutan jantung/ tidak mengikut denyutan jantung. Gejala tinnitus ini mungkin sekejap atau lama dan boleh jadi berterusan atau berulang ulang.

Antara gejala gejala yang berkaitan ialah kurang pendengaran, sakit kepala dan pening kepala (vertigo).

PUNCA-PUNCA

Ada beberapa punca tinnitus yang diketahui tetapi dalam kebanyakan kes, punca utama gagal dikenalpasti. Antara punca-punca yang dikenalpasti :

1. Saluran darah tidak normal

2. Saluran Eustachian yang gagal berfungsi (saluran yang menghubungkan hidung ke telinga tengah untuk mengimbangkan tekanan)

3. Masalah masalah telinga seperti; tahi telinga keras dan tersumbat, jangkitan telinga tengah kronik, otosclerosis, presbyacusis (masalah pendengaran disebabkan oleh faktor usia), masalah pendengaran disebabkan bunyi bising

4. Kecederaan kepala

5. Pendedahan telinga kepada bunyi bising yang kuat

6. Ubat ubatan (ubat penahan sakit, antibiotik)

7. Tumor dalam telinga dalam (acoustic neuroma)

8. Faktor psikologi seperti kemurungan, tertekan dan keresahan

9. Tekanan darah tinggi dan atherosclerosis

10. Angin ahmar

11. Kekurangan sel darah merah serta buah pinggang yang tidak berfungsi.

Bagi gejala-gejala di bawah, ia memerlukan perhatian yang serius iaitu :

a) Tinnitus yang berterusan mungkin tanda awal tumor di telinga dalam atau otak

b) Tinnitus yang bunyinya seperti denyutan jantung di satu telinga mungkin tanda awal penyakit yang serius.

c) Tinnitus yang bertambah teruk atau pun disertai oleh gejala-gejala lain

KOMPLIKASI

1. Seseorang yang mengalami masalah tinnitus yang teruk mungkin menghadapi masalah pendengaran, kerja dan tidur

2. Ada yang menghadapi masalah psikologi yang serius

RAWATAN

Rawatan tinnitus selalunya tidak berkesan sepenuhnya disebabkan punca punca tinnitus tidak dapat di fahami sepenuhnya.

Masalah telinga dan masalah perubatan lain harus diberikan rawatan sewajarnya dengan ubat atau pembedahan.

1. Ubat-ubatan

Ubat-ubatan yang didapati berkesan dalam rawatan tinnitus adalah yang ubat yang digunakan untuk menghilangkan keresahan, ubat penenang serta ubat yang dapat memperbaiki kualiti tidur.

2. “Masking”

• Alat bantu dengar untuk sesiapa yang mempunyai masalah pendengaran

• Tinnitus “masker” untuk sesiapa yang mempunyai masalah pendengaran / pendengaran normal

• Alat tinnitus; kombinasi alat-alat di atas

(rawatan ini diberikan oleh pakar pemulihan pendengaran(audiologist)

3. Pembedahan tidak dapat membantu menghilangkan tinnitus buat masa ini kecuali di dalam kes tumor di telinga

PENCEGAHAN

1. Bunyi bunyi yang lembut boleh mengurangkan bunyi yang berkaitan dengan tinnitus. Pesakit boleh mendengar bunyi tersebut untuk beberapa jam sehingga terlelap.

2. Elakkan mengambil kopi, teh, coklat, cola, alkohol, atau produk yang mengandungi kaffeine

3. Elakkan merokok

4. Elakkan ubat ubatan yang menyebabkan tinnitus seperti aspirin/NSAIDs. Aspirin boleh menyebabkan tinnitus bertambah teruk dalam sesetengah orang.

5. Elakkan mengambil ubat yang boleh menyebabkan kerosakan pada sistem pendengaran kecuali jika terpaksa atau tidak ada alternatif lain.

6. Jangan dedahkan diri kepada bunyi bising

7. Tekanan perasaan didapati boleh menyebabkan pertambahan bunyi tinnitus. Oleh itu cuba kawal perasaan anda dan tumpukan perhatian anda daripada memikirkan tentang tinnitus. Cara ini mungkin boleh membantu.


“Rindunya, Ternyata Gosip Tentang Mereka…” 12 Tahun Menyepi, Penulis Lirik Dedah Terima Panggilan Anita Sarawak!

Peminat kepada penyanyi legenda,  Anita Sarawak pasti merindui kelibatnya yang sangat bertenaga dan  aktif setiap kali membuat persembahan.

Namun, ‘kehilangannya’  membuatkan ramai tertanya-tanya apakah perkhabaran kakak kepada pelakon Noor Kumalasari ini usai dia menyepikan diri dari dunia seni.

Bahkan,  Anita Sarawak langsung tidak berkongsi apa-apa perkembangan terkini dirinya setelah sekian lama.

Terbaru menerusi akaun Instagram milik penulis lirik,  Slen Fadzil telah  dimuat naik perkongsian mengenai Anita telah meraih perhatian ramai. Menurut Slen, Slen ada menerima panggilan telefon daripada Anita pada 7 Syawal lalu.

Of coz among the best feelings this Raya ialah apabila Kak Nita and hubby Abg Mahathir called dan ucap “Selamat Hari Raya, Maaf Zahir Batin” kepada Abg Slen (via hp Abg Shuib Taib) on the 7th Syawal.

Anita menghubungi Slen melalui telefon adik angkatnya iaitu Shuib Taib setelah 12 tahun tidak berbual bersama.

“TKasih my dear friend, Shuib yg juga adik angkat Kak Nita kerana sudi memberi peluang berbual seketika dgn Kak Nita and Abg Mahathir. Org kata, lepaslah rindu selama 12 tahun tidak bersembang!

Menurut Slen lagi, Anita kini berada dalam keadaan sihat dan bahagia bersama suami tercinta, Mohammad Mahathir Abdullah. Sekaligus menepis  pelbagai spekulasi mengenai  mereka selama ini.

“Ternyata segala gosip ttg mereka selama ini berhubung keuzuran dan perpisahan adalah tidak benar sama sekali. Kita biarkan mereka berdua hidup tenang di luar negara, hormati privacy mereka dan semua move on dgn ceria!

Menurut Slen lagi, suara Anita masih sama seperti dahulu, tetap ceria seperti mana yang dia kenali sebelum ini.

“Anita tidak lagi menyanyi sekarang ini dan menjadi suri rumah sepenuh masa. Dia banyak menghabiskan masa dengan aktiviti yang disukainya seperti berkebun di rumah.

“Tapi di mana dia tinggal pun saya tidak pasti. Dia dan suaminya suka mengembara, jadi tak tahu di mana mereka tinggal sekarang ini,” jelasnya.

Untuk rekod, Anita bersama suaminya Mahathir menghilangkan diri pada tahun 2011 dan dikhabarkan berhijrah ke Las Vegas, Amerika Syarikat.

Perkongsian tersebut mendapat reaksi ramai. Rata-rata melahirkan rasa gembira dan teruja.


“Tiadalah Daya Melawan Takdir Mu…” Wanita Ni Kongsi Kesedihan, 4 Ahli Keluarga Termasuk Ibu & Ayah Dijemput Ilahi!

Sesiapa pun pasti berasa sedih dan sayu bila mendapat berita orang yang dikenali dan disayangi telah ‘pergi’. Apatah lagi andai insan tersebut adalah ibu atau ayah, tempat kita sebagai anak-anak bergantung harap. Sungguh bukan mudah untuk melalui kehilangan tersebut, sehari dua belum tentu terubat kesedihan.

Dari satu perkongsian di facebook Farah Adilah Shamsudin, nyata ujian yang diterima olehnya cukup berat untuk ditanggung. Dia kehilangan ibu dan ayah selang seminggu dan adik dan makciknya juga dijemput Ilahi, berkongsi tarikh 23 Jun yang lalu akibat Covid-19 dan masalah kesihatan.

Dalam hantaran bertarikh 27hb, Farah Adila berkongsi rasa kepada warganet.

“Saya Farah Adilah Shamsudin anak kedua kepada En Shamsudin. Dukacita dimaklumkan ayah kesayangan kami Shamsudin bin Abdullah telah kembali ke rahmatullah pada 27/6/2021 jam 5.01pagi tadi di ICU Hospital Sungai Buloh. Moga arwah ditempat di kalangan orang-irang beriman di syurga kelak Amin..Mohon doa dari semua ya. Al fatihah. Untuk pengetahuan semua, ayah boleh diuruskan pengebumiannya seperti kematian biasa.

Kematian ke 4 dalam bulan ini untuk keluarga terdekat saya.
1.Azizah Mohd Yusoff (mama):15 jun 2021 8.30pg
2.Normah Mohd Yusoff (mak cik):23 jun 2021 3.20pg
3.Farah nadiyah Shamsudin (adik): 23 jun 2021 7.11ptg
4.Shamsudin Abdullah (ayah):27 jun 2021 5.01 pg

“Allahuakbar….betapa kerdil nye aku ya allah…tak terdaya melawan takdir mu…sungguh kuat ujian mu..tiadalah daya ku ya allah. Aku mohon ampun atas segala salah dan silap ku…ampunilah aku…jangan lah kau ambil lagi keluarga ku ya allah
Allah,,damailah ayah di negeri abadi…Berbahagialah bersama mama,adik dengan cik mok. Tunggu kami disana ayah. kami akan menyusul.”

Sebelum itu pada tarikh 23 Jun Farah Adila ada juga berkongsi berita dukacita dengan memaklumkan  bahawa adik kesayangan, FarahNadiyah Shamsudin telah menghembuskan nafas terakhir nya pada tarikh 23 jun 2021, pukol 7.11 ptg di wad icu hospital kuala lumpur.

Sungguh benar mati itu pasti. Tidak akan dipercepatkan sesaat ataupun dilambatkan sesaat.  Allahuakbar, tiadalah daya ku ya allah melawan takdir mu…
Sungguh aku lemah.Ya Allah..ya allah…ampunkan dosaku ya allah…maafkan aku ya allah..sunggu berat ujian mu ya allah. Rahmati adikku,rahmatilah dia. Ampunkan dosa dosa nya. Sesungguhnya aku menjadi saksi kepada segala kebaikan nya ya allah…

Mohon doa dari kalian semua agar adik saya, mak cik saya dan ibu saya ditempatkan di syurga yang tertinggi dan ditempatkn di kalangan orang-orang beriman di syurga kelak Amin.

Damailah mama,iya dan cik normah. Kalian sudah pun menjadi bidadari syurga.Berehatlah la dr kesakitan dan fitnah dunia. Kami akan menyusul.

Mohon doa dari semua ya. Al fatihah.


“Gaduh Sekalipun Tetap Nak Baik Semula Hubungan. Hope Ada Jodoh.”- Netizen

Hikmahnya Dia akan beri tanda dan kata hati bahawa si dia adalah orangnya. Jodoh tu kan dah ditentukan. Sampai masa Allah hadirkan la yang terbaik.”

Putaran kehidupan dan usia di luar kawalan kita. Sama halnya dengan soal jodoh. Keinginan untuk berkahwin adalah fitrah manusia.

Umum mengetahui bahawa usahawan selebriti popular, Datuk Seri Vida dan usahawan sensasi Ahmad Iqbal Zulkefli setelah hampir setahun tidak berhubungan. Kini mereka memilih untuk menjernihkan semula hubungannya bersama Vida dan sanggup beralah agar tidak lagi bermusuhan.

Bagaimana pun coretan itu membuatkan netizen mendoakan jodoh buat pasangan usahawan itu. Rata-rata mendoakan hubungan hingga ke jinjang pelamin.

Dengan segala kontroversi yang berlaku antara saya dengan Iqbal biarlah berlalu dan buka lembarsn baharu.

Setiap yang berlaku ada hikmahnya dan ada perancangan Allah yang lebih baik. Setiap apa yang berlaku saya redha l, berserah dan saya harap pertemuan kali ini dapat memperbaiki kembali jalinan ukhwah yang telah lama terbina.

Saya maafkan segala kesilapan dan masing-masing perbaiki diri. Saya nak berbaik dengan semua orang semua rezeki saya semakin lancar.

MOGA ADA JODOH